Guna Paracetamol Untuk Buat Pokok Subur Tanpa Serangan Serangga. Lelaki Ini Tunjukkan Caranya.

Berkebun memang sesuatu yang menyeronokkan. Tetapi tahukah kita bahawa sebelum mula berkebun perlu ada ilmu berkaitan dengan tanah dan cara membuatkan pokok kekal subur.

Jika hanya tanam dan siram sahaja tidak mencukupi untuk memastikan pokok hidup.

Sebagaimana lelaki ini berkongsi tip menarik bagaimana untuk mengelak serangan serangga. Biasanya kita akan guna semburan pelbagai bahan masak tetapi beliau menggunakan paracetamol.

Ikuti perkongsian beliau

Ko ingat aku ada masa nak kasi buah/daun ku busuk dimakan ulat!”. Untuk masalah daun dimakan ulat..daun berkerinting…buah selalu busuk…itu petanda pokok ‘sakit’..n kalo dah sakit…Paracetamol jawap dia. Ambil pil paracetamol sebarang jenama.. belah 2 atau 4..n tanamkn ke tanah di pokok yg sakit..in sya Allah pokok akan sihat n daun pokok segar serta buah x busuk lagi. Justifikasi dia, Paracetamol terkandung dadah, bila kita tanam, pokok akan menyerap dadah dari paracetamol dan menyebar ke seluroh jasad pokok…daun akan menjadi pahit..dan ulat n serangga akan hindari pokok tersebut selama mana Paracetamol ada dalam jasad pokok.
…selamat mencuba.

paracetamol…sebarang jenama..paling baik kalu yg dah lupus tarikh..dari di buang..tanam pada pokok sakit. Dan ada yg akan tanya..klau pakai yg Actif fast tu bolih ke…? lagi cepat!.. Jawap nya x bolih sebab Aktif fast dlm bentuk cairan…bila di curah pd pokok…lepas tu kita siram plak….x ker sia sia tu…

di belah 2…bergantung pd saiz pokok..

Di belah 4…tanam kiri dn kanan pokok..

jauh sikit dari pangkal pokok..utk pokok pasuan..6″-9″ dari pangkal pokok..klau lebih pun x ada masalah..sebab dlm pasuan..

paracetamol akan terlarut secara perlahan..dan di ambil pokok secara sikit sikit…

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Jangan Kedekut, Culas Beri Nafkah Wang Pada Isteri. Barulah Rezeki Mencurah-Curah

Adakah kita tahu bahawa anak lelaki kita yang sudah berkahwin melunaskan tanggungjawab mereka terhadap isteri mereka? Sebenarnya tanggungjawab bermula sejak mereka kecil lagi. Didik dan semai dalam diri mereka, anak lelaki bahawa tanggungjawab mereka sangat besar.

Jika anda seorang bapa, hulurkan wang nafkah pada isteri anda di hadapan anak-anak supaya mereka tahu dan nampak keperluan mereka dan ibunya sentiasa dijaga oleh anda sekaligus anak-anak akan faham erti tanggungjawab. Tunjukan yang baik-baik supaya mereka dapat contohi.

Wang Nafkah Bulanan Isteri: Duitmu buat dirimu, duitku duitmu jua
*************************************
Sengaja aku menghulurkan duit nafkah bulanan buat isteriku di hadapan anak-anak kami. Tersengeh-sengeh KakLong & Nabila melihat wang yang bertukar tangan. Itu bukan pertama kali mereka melihat aku menjalankan tanggungjawabku sebagai seorang suami itu.

“Kenapa Papa kena bagi duit kat Mama?” Hasif masih terlalu kecil untuk faham namun tahap curiosity beliau begitu tinggi. Dia akan sentiasa bertanya apa2 yang dia tidak faham.

“Suami memang WAJIB beri nafkah setiap bulan pada isteri tahu Hasif. Nanti Hasif dah jadi suami pun, Hasif pun kena beri duit kat isteri”. Isteriku mengajar ilmu kehidupan & kewajipan seorang suami. Hasif mengangguk faham.

“Best la jadi orang perempuan Mama. Gaji Papa dan Mama kan sama. Kenapa Papa kena bagi duit kat Mama?” Nabila pula bertanya.

“Kalau gaji suami lagi sikit dari gaji isteri dia pun, dia masih kena beri nafkah setiap bulan. Kena bagi, walaupun sedikit. WAJIB. Melainkan kalau isteri dia kata tak payah la…” Nabila sengeh. Puas hati dengan jawapan isteriku.

Ramai suami yang pandang remeh Nafkah Bulanan buat isteri masing-masing. Ada yang TIDAK TAHU & ada yang BUAT-BUAT TAK TAHU. Ada juga LANGSUNG TAK AMBIL TAHU.

Jangan terkejut kita seorang lelaki yang bergelar suami tidak tahu yang memberi nafkah buat isteri itu WAJIB.

Ada yang tidak pernah beri wang kepada isteri. Jika isteri tidak memaafkan & menghalalkan, maka suami akan sentiasa berada dalam keadaan berdosa.

Berilah Duit Nafkah bulanan kepada isteri kita. Tak mampu banyak, beri sedikit. Tak mampu RM200, berilah RM100. Jika tak mampu juga, berilah RM50 atau RM10. Jika masih tidak mampu juga, suami perlu minta isteri halalkan perbelanjaan yang dibuat dengan menggunakan wang isterinya.

“Okay sayang, bulan ni, bil air sayang bayar, bil letrik abang bayar yer?”

“Loan kereta Myvi bulan ni Ayang bayar yer, Abang tak cukup la duit bulan ni sebab nak kena tukang baiki dapur tu”

Biasa dengar tak dialog kat atas? Atau biasa buat? Sebenarnya, kalau kita nak bahagi-bahagikan pembayaran bil letrik, air, pinjaman kereta atau rumah sekalipun, kita kena minta isteri halalkan.

“Sayang, sayang halalkan bil air yang sayang bayarkan bulan ni yer!” Cakap macam tu kat isteri anda. Kalau cakap baik-baik, pasti isteri kita gembira aje nak tolong kita dengan perbelanjaan rumahtangga.

Aku takut berdosa. Aku juga pernah TIDAK TAHU mengenai wang nafkah buat isteri dan urusan perbelanjaan keluarga.

Aku tidak malu mengakui yang kami sama2 tidak tahu perkara ini waktu mula-mula mendirikan rumahtangga 18 tahun dahulu. Masa tu student lagi. Kat luar negara pulak tu. Bila mula bekerja pada 2002, kami belanja sendiri-sendiri. Perbelanjaan dan bil pula dibahagi-bahagikan. Aku tidak beri duit nafkah kepada isteriku kerana waktu itu aku TIDAK TAHU mengenai perkara ini. Isteriku juga TIDAK TAHU. Lagi pun, sangkaku, gaji isteriku pun sama banyak dengan gaji aku. Kenapa nak kena beri lagi.

Tapi sangkaanku silap. Gaji aku hanya cukup-cukup sahaja. Cukup bulan gaji habis. Pernah terjadi, duit tinggal RM10 sahaja sehari sebelum gaji masuk.

Perkara ini berubah lebih kurang 10 tahun yang lalu (aku tak ingat tarikh sebenar) apabila kami mula TAHU mengenai Duit Nafkah seorang isteri ini. Duit untuk isteri belanja beli apa sahaja yang dia mahu & bila sahaja dia mahu.

Duit ini tidak termasuk duit belanja dapur, ikan, ayam, sayur. Tidak termasuk baju kain isteri. Tidak termasuk syampu, ubat gigi & toiletries lain. Perbelanjaan ini semuanya mesti ditanggung oleh Suami. Tapi kalau isteri tersayang nak tolong, takde salahnya kan?

Aku mula memberi Duit Nafkah Bulanan buat isteriku & aku mohon beliau halalkan setiap sen yang aku tidak lunaskan sebelumnya. AlhamdulilLah isteriku halalkan. AlhamdulilLah leganya hati. Lapangnya dada.

Pasti ada suami yang merasakan ia seakan tidak adil. Namun percayalah, terdapat keberkatan dalam memberikan Duit Nafkah isteri kita. Islam itu Adil. Percayalah.

Sejak memberi wang nafkah bulanan buat isteri, rezekiku bertambah & mencurah-curah. Kehidupan menjadi lapang & mudah. Segala keperluan sentiasa dalam kecukupan. Isteri apatah lagi, gembira sokmo. Bibir sentiasa dihiasi Senyuman manis.

Ada keberkatan dalam pemberian Wang Nafkah Bulanan isteri kita.

A Happy Wife leads to a Happy Home & Happy Family. (A grumpy wife… Anda jawab sendiri…)

Jika anda belum lakukan, mulai dengan hari ini. Berilah Duit Nafkah belanja isteri anda. Anda akan lihat perubahan positif dalam kehidupan anda sekeluarga, InsyaAllah.

Kongsikan dengan suami2 diluar sana. Semoga beroleh keberkatan rezeki & kelapangan dalam kehidupan.

#DrMahyuddin
#NafkahIsteri
#TipsRumahtanggaBahagia


Ubah Sikap Ke Arah Kebaikan Setiap Hari. Ini 13 Cara Yang Kita Tahu Tapi Lupa Nak Buat.

Ramai orang yang pada satu titik tertentu merasa tidak puas dengan hidup mereka atau mula rasa kosong dalam diri. Justeru, ubah sikap menjadi seorang lebih baik untuk kehidupannya.

Sebagaimana perkongsian ini untuk kita muhasabah diri.

Jika anda boleh lakukan perubahan ini setiap hari, maka kehidupan anda akan berubah lebih baik untuk tahun 2021 :
1) Bangun awal pagi setiap hari. Dapat solat sunat tahajud lagi bagus.
2) Membaca al-Quran setiap pagi walaupun hanya 1 muka kerana keberkatan ada padanya.
3) Bersedekah setiap pagi walaupun hanya RM 1.
4) Membaca buku sekitar 5-10 muka setiap hari. Ini sangat bagus untuk kecergasan otak.
5) Maafkan semua orang. Kita maafkan orang, Allah turunkan beribu kerahmatan kepada kita.
6) Mencari guru al-Quran untuk perbaiki bacaan al-Quran.
7) Selawat dan istighfar sekurangnya 100 kali. Kalau tidak mampu, buat yang termampu dahulu.
8) Solat di awal waktu. Bagi lelaki, usahakan diri untuk solat berjemaah.
9) Mendoakan orang lain terutamanya ibu bapa.
10) Baca surah al-Mulk sebelum tidur. Jika tidak mampu, pasang audio surah tersebut.
11) Urus masa dengan baik. Rancang jadual harian sebaiknya.
12) Tanya khabar ibu bapa setiap hari. Jika tidak mampu untuk telefon, mesej untuk bertanya khabar.
13) Sedekah duit pada ibu bapa setiap bulan walaupun hanya RM 5. Anda akan peroleh keberkatan yang sangat luar biasa.
Tak percaya? Tak apa, buat dulu dan rasai perubahan diri hari demi hari, Insha-Allah!
Sikit dan berterusan lebih baik dari banyak tetapi tidak konsisten.
Iwana Aisyah Ab Halim
Menuju redha Ilahi


“Permintaan Tinggi Di Negara China, Durian Musang King ‘Lubuk Duit’ Bila Bersara.” Lelaki Ini Kongsi Caranya.

Dalam keadaan kegawatan ekonomi akibat pendemik tentunya kita mencari pendapatan lebih bagi meneruskan kehidupan bersama keluarga. Pastinya pelbagai pekerjaan dilakukan agar ekonomi keluarga stabil.

Bukan itu sahaja, apabila bersara daripada perkhidmatan, masih ada keluarga yang mempunyai komitmen yang tinggi untuk menyara keluarga.

Menerusi perkongsian Ir.Hj.Zainuddin.Bin.Hj.Omar menerusi facebook miliknya beliau mencadangkan agar menanam durian untuk pelaburan jangka masa panjang terutama untuk persediaan persaraan.

Beliau mendedahlan bahawa durian jenis Musang King mempunyai permintaan tinggi  termasuk di negara China yang membawa pulangan yang lumayan.

Moga menjadi inspirasi sebagai salah satu cara untuk menjana pendapatan apabila sudah bersara.

PERMINTAAN TINGGI DI NEGARA CHINA

“Musang King yang ditanam dari anak akan mula berbunga pada usia 5 tahun dan berbuah sepenuhnya pada usia 7 tahun keatas. Imagin, apabila anda bersara pada umur 55 atau 60, sudah tersedia banyak pokok MK yang mendatangkan hasil lumayan.”

Persediaan bersara bermula dari sekarang.
Ok catatan ini berbeza sedikit dari yang lain kerana saya ingin mencadangkan penanaman durian Musang King (MK) sebagai ‘cash cow’ apabila bersara nanti.

Mungkin anda ada 5 tahun lagi atau 10 tahun atau 20 tahun rancangan untuk bersara tetapi persedian boleh bermula sekarang.

Saya telah hadir banyak kursus anjuran FAMA dan Jabatan Pertanian mengenai tanaman durian MK dan boleh nampak potensi masa depan industri tanaman durian MK.

Ramai entrepreneur dari China telah mula invest bersama rakan kongsi orang Malaysia untuk menanam beribu ekar ladang MK di Malaysia.

Pada ketika ini orang cina di China sudah mula ‘giler’ dengan durian MK walaupun harganya Rm188 sekilo.

Di Guangzhou sahaja terdapat 30 juta peminat MK dan ianya sudah mula merebak ke wilayah lain dinegara China.

Imagin 1 billion rakyat China yang giler durian MK kita. Memang ianya akan menjadi pelaburan yang sangat menguntungkan nanti.

Orang melayu yang skeptikal selalu bertanya apakah harga MK dapat bertahan apabila banyak estate MK mula mengeluarkan buah?

Rakan cina ramai sudah mengorak langkah menanam MK walhal bani melayu masih lena dan tertanya-tanya apa jadi bila MK sudah melambak nanti, walhal cangkul masih belum dipegang lagi.

Dengan permintaan tinggi dari Negeri China dan juga lokal, harga MK masih bertahan Rm30 sekilo didusun semenjak 5 tahun dahulu.

JANA PENDAPATAN SELEPAS BERSARA

Research yang dibuat oleh FAMA menjangka permintaan MK akn meningkat setiap tahun.

Anda tak perlu mempunyai tanah puluhan ekar untuk bermula penanaman MK ini. Cukup sekadar menanam 5 batang sebagai permulaan, atau pun bermula dengan suku ekar.

Semasa kursus kami diberitahu bahawa seorang penanam yang mempunyai 5 batang MK beroleh pendapatan Rm75k pada satu musim.

Jika anda mula sekarang, semasa bersara nanti anda hanya perlu ‘menuai’ hasil MK sebagai hobi sahaja.

Sebenarnya ada jalan pintas jika anda mempunyai banyak pokok durian kampong dibelakang rumah.

Jabatan Pertanian mengesyorkan anda membuat cantuman dewasa pada pokok durian kampong, iaitu mengahwinkan sion MK pada batang durian kampong.

Setelah tunas MK sihat, pokok lama boleh ditebang dan pokok baru menjadi MK. Setelah 3 hingga 5 tahun ia akan mula berbuah.

Jika anda ingin bermula dengan penanaman MK dari anak, banyak ilmu perlu di pelajari dari segi pengairan, baja, penjagaan pokok dari penyakit dll.

Semuanya boleh dipelajari dari kursus kursus yang dianjurkan oleh FAMA marketing, Mardi dan Jabatan Pertanian.

MK yang ditanam dari anak akan mula berbunga pada usia 5 tahun dan berbuah sepenuhnya pada usia 7 tahun keatas.

CARA MENANAM DURIAN MUSANG KING

1.Mula-mula, pilih benih yang sihat dan dijamin ketulenannya, pastikan tidak ditipu oleh sesetengah penjual yang hanya mahu mengambil komisen (dropshippers).

Setiap benih durian mempunyai daun yang berbeza, anda kena belajar bezakan daun musang king dengan durian lain.

2. Sediakan tapak penanaman durian dengan mengorek lubang 80x80x80 cm.

Pastikan kawasan penanaman mempunyai cukup cahaya matahari dan berbukit, elakkan menanam di kawasan tanah rendah yang lembab dan sering berair.

3. Sebelum menanam benih, masukkan semua galian ke dalam lubang seperti tinja ayam yang sudah kering sebanyak 2-3 kilo, baja subur NPK 15.15.15 dan CIRP atau hormon akar.

Biarkan selama 3-4 minggu untuk membunuh bakteria sebelum memasukkan benih.

4.Selepas menanam benih durian, pastikan pokok disiram dengan air setiap hari atau memasang sistem pengairan automatik (dripping) agar tanah sentiasa lembab untuk mempercepatkan akar tumbuh.

5. Pokok durian perlu di pagar dengan net hitam seluas 2×2 kaki untuk mengelak belalang memakan daun dan mengelak cahaya matahari terus terkena pada benih durian.

6. Untuk mencegah penyakit seperti hawar daun dan seranggan penyakit kulat pada daun, sembur dengan racun kulat seperti Monceren atau Decis sekali setiap 1 bulan.

7. Pembajaan perlulah dilakukan sekali dalam 2 atau 3 bulan dengan baja subur NPK 15.15.15 untuk membantu percepatkan pertumbuhan pokok durian.

8. Bila pokok berumur 5 tahun, tabur dengan baja penggalak buah dan kurangkan baja subur. Paling penting adalah mencegah penyakit kanker batang, jika ternampak daun durian mula kering dan gugur, itu petanda kanker batang atau serangan anai-anai / serangga di bahagian akar.

Tulisan ini untuk buka mata anda semua. Don’t just dream, DO IT NOW!!


Rahsia Dr Hamid Arshat Kawal Darah Tinggi Dengan Amalkan Minum Jus Ulam Raja

Tekanan darah tinggi antara penyakit dalam diam yang mengakibatkan banyak komplikasi dan juga kematian jika tidak dirawat dengan segera.

Penyakit ini tidak mempunyai penyebab khusus tetapi faktor seperti sejarah ahli keluarga yang mempunyai penyakit darah tinggi, obesiti, tekanan (stress) dan diabetes antara yang dikaitkan kepada punca penyakit ini.

Yang penting kena jaga kesihatan sedari awal. Elakkan makanan dan gaya hidup yang boleh menjurus kepada penyakit ini.

Berikut perkongsian dari Dr Hamid Arshat berkenaan cara kawal penyakit darah tinggi yang beliau amalkan selama ini.

Kawal Darah Tinggi

Beberapa panduan untuk mengawal tekanan darah.

Bila umur meningkat 50 tahun ke atas, ramai yang mengidap penyakit darah tinggi. Saya pun bila kepenatan dan stress, tekanan darah saya Naik 150/90 Mm Hg. Kadang2 saya makan ubat untuk kawal . Alhamdulillah biasa nya pressure saya 130/80 mm Hg.

Tekanan darah meningkat sebab saluran-saluran darah menjadi sempit akibat dari timbunan lemak pada dinding2 (atherosclerosis). Sering dikaitkan dengan kolesterol tinggi dan ini berlaku perlahan-lahan dengan chronic inflammation.

Bila saluran darah sempit jantung perlu mengepam darah dengan kuat dan tekanan darah meningkat untuk menyampaikan bekalan oksijen dan makanan kepada tisu-tisu dalam organ terpenting.

Risiko dalam jangka panjang ialah serangan jantung dan angin akhmar serta lain-lain gejala Kesihatan.

1. Kawal berat badan. Kegemokkan merupakan salah satu penyebab darah tinggi. Kurangkan makanan bergula dan karbohidrat.
Kurangkan makanan2 bergoreng, bersantan, kueh2 manis, chocolate manis. Jauhkan air minuman soda. Kurangkan makan daging merah – lembu dan kambing.

2. Lakukan exercise 30 minit setiap hari. Exercise meningkatkan aliran darah kepada tisu  dan organ. Di samping menurunkan kolesterol dan gula dalam darah. Exercise mencetuskan keluar endorphin dari otak menjadikan kita tenang dan ceria.

2. Kawal stres. Minda yang tenang dan emosi ceria dapat kawal tekanan darah. Banyak bersabar, tahan marah, jadi orang pemaaf. Cukup rehat dan tidur. Banyak berzikir, berselawat, tafakur, lakukan deep breathing exercises, yoga.

3. Makanan yang mengandungi vit C, beta carotene, flavonoid, antioxidant boleh bantu kawal tekanan darah, dengan menyekat chronic inflammation dan bantu baik pulih sel-sel dan tisu-tisu.

4. Sayur-sayuran hijau bayam, sawi, ULAM2 – ulam raja, sambung nyawa, mint.
Juz ulam raja, selain bertindak mengawal kolesterol dan gula dalam darah, ia juga anti kanser. Buah-buah- mangga, tembikai, keledek merah, carrot, berries

5. Amalkan minum juice lemon, limau nipis, limau kasturi, grapefruit khususnya selepas makan daging.. Air limau boleh mencairkan lemak-lemak dan bertindak sebagai anti inflammatory.
Juga amalkan minum teh halia dan green tea, kedua-dua mengandungi bahan antioxidant dan anti inflammatory.

6. Fish oil, Minyak kelapa dara, extra virgin olive olive oil. Ikan salmon dan mackerel mengandungi Omega3 dan DHA, yang anti inflammatory.

Gambar & sumber: Dr Hamid Arshat


Baca Surah Al- Ikhlas Dan Al-Falaq Bila Buat Perangai. Antara 10 Cara Ibu Bapa Kena Tahu Nak Urus Anak.

Bergelar ibu bapa ni sebenarnya bukan mudah. Bukan hanya menyediakan keperluan harian dan pembelajarannya tetapi kena tahu cara mengendalikan emosinya.

Jika salah pendekatan emosi, akan memberi kesan jangka masa panjang kepada kehidupannya kelak.

Begitulah peringatan yang dikongsi oleh ustazah ini menerusi facebooknya.

Pesanan penting untuk ibu ayah

Segala puji bagi Allah

1. Bila anak degil dan melawan cakap, usaplah ubun-ubun kepalanya dan baca dalam nada yang dapat didengari ” Ya Allah ajarilah aku mendidik anak ini.. Bantulah aku menjaga anak ini.. Tolonglah aku pimpin tangannya ke syurgaMu ya Allah” kemudian bawa telapak tangan ke dada anak dan sebut ” ya Latif 7x”

2. Anak yang mengamuk dan tantrum, tenangkan mereka dengan surah al-Ikhlas, al-Falaq dan An-Nas.

3. Jika anak gagal dalam hidupnya jangan dicari salah anak semata-mata tapi carilah petunjuk dan hidayah Allah. Dampingi Allah, merayu meratap pada Allah, banyakkan memuji Allah, sesungguhnya hanya dia pemilik mutlak hati anak kita. Serahkan pada Allah pasti ada sinar bahagia.

4. Anak yang penakut, lemah semangat dampingilah mereka, besarkan hatinya dengan kalimah ” Ya ‘Aziz, ya Jabbar, ya Mutakabbir” letakkan tangan ibu ayah di dada anak.

5. Anak yang pandai jangan dirajai, jangan juga dipuja puji agar kelak kita tetap dihormati. Bangunkan jiwanya, biar berkeperibadian tinggi kerana itu yang kita cari untuk bekal akhirat nanti.

6. Anak yang lemah jangan di banding-bandingkan kerana makin lemah dan rendah diri. Tiupkan semangat dan motivasi, agar tetap rajin dan percaya diri.

7. Anak yang kasar pekerti, sentuh jiwanya dengan perasaan redha dan restui. Hati yang panas jangan dimarahi kerana makin marak membakar diri. Sedekahkan pada rohnya setiap kali waktu malam dengan ayat2 suci.

8. Anak yang baik dan lemah lembut, berilah kepercayaan, kasih sayang dan perhatian kerana jiwa yang kosong akan mengubah manusia yang baik menjadi sebaliknya. Pupuklah biar bertambah baik supaya mereka merasa baik itu Allah suka dan Allah sayang.

9. Terimalah hobi dan kesukaan anak seadanya selagi ia tidak merosakkan diri dan akidah. Jangan perlekehkan minat dan kecenderungan mereka kerana akan timbul perasaan benci dan dendam di hati. Sambil kita memberi, doa dalam hati agar anak kita Allah berkati perjalanan hidupnya.

10. Bila anak2 kita semuanya cantik, cemerlang, hebat, kaya dan jadi orang terkenal banyakkan ucapan alhamdulillah, kerana semua yang ada hanyalah sementara termasuk juga diri kita. Sandarkan pada Allah, sentiasa berhati-hati bila mengeluarkan kata, takut menjadi asbab kita dihumban ke neraka Allah.

Selalu lakukan sujud syukur.. Hari-hari lagi baik kerana Allah akan menambah nikmat, rahmat dan berkat kepada hambaNya yang tidak henti bersyukur.

Sumber: Aminah Mat Yusoff


Bermusafir Bersama Keluarga, Boleh Solat Jamak & Qasar. Kalau Tak Tahu, Nak Fahamkannya Mudah Saja!

Umumnya bila menyentuh tentang solat jamak, sering kali juga kita terlupa cara-cara untuk melakukannya. Maklumlah solat jamak dan qasar ini jarang-jarang dilakukan melainkan jika kita sekeluarga bermusafir menempuh perjalanan yang jauh. Contohnya pergi bercuti ke luar negara atau paling tidak pun balik kampung di musim cuti sekolah umpamanya.

Sama ada perasan atau tidak, selalunya di hentian R&R Lebuh Raya Utara Selatan (PLUS), kita akan ternampak tatacara, panduan dan cara solat jamak dan qasar di dinding surau yang sengaja dilekatkan untuk dijadikan panduan. Jadi mudahlah kepada kita pengguna lebuh raya untuk mendirikan solat secara jamak dan qasar dengan membacanya terlebih dahulu.

Cara-cara melakukan sembahyang Jamak dan Qasar

Makna Jamak ialah dihimpunkan

Makna Qasar ialah dipendekkan

Perkara yang penting ialah kita mesti niat terlebih dahulu setelah keluar dari rumah iaitu:-

“Sahaja aku musafir kerana Allah Tallah”.
Kita boleh melakukan selama tiga hari tinggal bermukim.

Jamak Takdim dan diQasarkan (dipendekkan)

1.  Melakukan sembahyang asar dalam waktu zuhur itu di namakan jamak takdim.
Lakukan sembahyang zuhur 2 rakaat selepas itu diikuti pula sembahyang asar 2 rakaat.

Niat untuk sembahyang zuhur ialah “Sahaja aku sembahyang fardu zuhur 2 rakaat qasar dengan jamak takdim kerana Allah Taala”.

Niat untuk sembahyang asar pula ialah “Sahaja aku sembahyang fardu asar 2 rakaat qasar dengan jamak takdim kerana Allah Tallah”.

Jamak Takhir dan diQasarkan (dipendekkan)

1.  Melakukan sembahyang zuhur dalam waktu asar itu di namakan Jamak Takhir.
Tapi dengan syarat kita mesti niatkan dahulu dalam hati sebelum habis waktu zuhur iaitu:-

“Aku nak jamakkan sembahyang zuhur dalam waktu asar”

Lakukan sembahyang asar 2 rakaat selepas itu di ikuti pula sembahyang zuhur 2 rakaat.

Niat untuk sembahyang asar ialah “Sahaja aku sembahyang fardu asar 2 rakaat qasar dengan jamak takhir kerana Allah Taala”.

Niat untuk sembahyang zuhur ialah “Sahaja aku sembahyang fardu zuhur 2 rakaat qasar dengan jamak takhir kerana Allah Talla”.

Kita boleh juga jamakkan magrib dengan isyak atau sebaliknya tapi waktu magrib tidak boleh diqasarkan ia tetap 3 rakaat caranya ialah:-

Jamak takdim dan diqasarkan (dipendekkan)

1.Melakukan sembahyang isyak dalam waktu magrib itu dinamakan jamak takdim.

Niat untuk sembahyang magrib ialah

“Sahaja aku sembahyang fardu maghrib 3 rakaat dijamakkan fardu isyak dengan jamak takdim kerana Allah Talla”.

Niat untuk sembahyang isyak ialah

“Sahaja aku sembahyang fardu isyak 2 rakaat qasar dijamakkan fardu magrib dengan jamak takdim kerana Allah Tallah”.

Jamak takhir dan diqasarkan (dipendekkan)

1.  Melakukan sembahyang magrib dalam waktu isyak itu dinamakan jamak takhir.
Tapi jangan lupa niatkan sebelum waktu magrib berakhir

“Aku nak jamakkan sembahyang magrib dalam  waktu isyak”

Niat untuk sembahyang isyak ialah

“Sahaja aku sembahyang fardu isyak 2 rakaat qasar dijamakkan fardu magrib dengan jamak takhir kerana Allah Talla”.

Niat untuk sembahyang magrib ialah

“Sahaja aku sembahyang fardu magrib 3 rakaat dijamakkan fardu isyak dengan jamak takhir kerana Allah Tallah”.

Untuk akhirnya, semoga dengan perkongsian kali ini dapat memberi info bermanfaat dan semoga perjalanan kita seisi keluarga mendapat keredhaan Allah. Amin…


Tumit Pecah-pecah, Rawat Dengan Bahan Semulajadi. Barulah Kulit Kembali Lembut!

Masalah tumit kaki kering, pecah-pecah dan mengulapas pastinya membuatkan kita kaum wanita tidak selesa. Bukan sahaja kerana kurang cantik untuk dipandang malah boleh membuatkan kurangnya keyakinan diri.

Usaha untuk merawat tumit kaki yang merekah tersebut perlu dilakukan segera agar tidak menjadi lebih serius keadaannya.

Selain nenggunakan losyen untuk melembutkan kulit bermasalah, ada juga beberapa petua yang boleh diamalkan dalam merawat tumit kaki.

Nak tahu detail, ini perkongsiannya dan selamat mencuba.

Bahan ‘Semulajadi’ Ini Bantu Merawat Tumit Pecah Dan Melembutkan Kaki

1. Masukkan beberapa keping asam keping ke dalam besen mandian yang berisi air suam. Rendamkan tumit kaki pecah tersebut selama setengah jam. Lakukan dengan kerap sehingga memperoleh tumit kaki yang halus dan cantik.

2. Tumbuk bawang putih dan campurkan dengan perahan air limau nipis. Kemudian sapukan pada tumit kaki anda yang pecah. Amalkan selalu sehingga menampakkan hasilnya.

3. Geselkan tumit kaki anda yang pecah pada rumput yang berembun pada waktu awal pagi. Lakukan setiap hari dan anda akan merasa perubahannya.

4. Sapukan tumit kaki anda yang pecah dengan bawang merah yang telah dibelah dua sehingga kering. Lakukan setiap hari sehingga sembuh dan anda berpuas hati dengan hasilnya.

5. Anda juga boleh menyapukan tumit kaki yang pecah dengan campuran gambir dengan air ataupun disapu dengan minyak lebihan mengoreng ikan. Hendaklah di amalkan selalu supaya anda menampakkan hasilnya.

6. Selain itu, anda boleh juga menggunakan belimbing buluh. Dengan cara menggosok tumit kaki pecah dengan buah itu. Kemudian guna berus lembut untuk menyapu belimbing buluh di permukaan tumit kaki yang pecah.

7. Lumur sedikit asam jawa di tumit kaki kemudian rendam kaki dalam air suam berisi garam (seelok-eloknya anda menggunakan garam bukit).

8. Lakukan selalu sehingga tumit kaki anda yang pecah menjadi licin.Masukkan beberapa keping asam gelugur dan beberapa sudu cuka ke dalam baldi kecil berisi air sejuk. Kemudian rendamkan kaki anda selama 10 minit. Amalkan setiap hari sehingga tumit kaki pecah anda hilang.

9. Gosok getah betik muda pada tumit kaki. Biarkan kering selama 10 minit dan bilas dengan air bersih. Amalkan dua kali seminggu dengan konsisten sehingga mendapat hasil yang diinginkan.

Sumber : Ana Mahabu


Teh Halba Madu, Air Rebusan Paling Mantap Untuk Suami Isteri, Wajib Cuba!

Air rebusan halba yang tiba-tiba viral ini bukan sekadar air biasa. Halba yang dulu hanya dipandang sepi ini semakin mendapat permintaan dek kerana khasiatnya yang cukup berganda.

Teh halba dan madu yang digabungkan bersama ini wajib kita cuba. Pasangan suami isteri antara yang wajib cuba. Mengapa? Hasil kajian daripada perubatan China, amalan teh halba ini dikatakan mampu mengembalikan tenaga seksual suami isteri. Hebat!

Jadi jomlah amalkan sama-sama bersama pasangan. Sediakanlah teh halba ini untuk anda dan suami. Sama-sama minum dan nilaikan sendiri hasilnya. Badan pun pastinya lebih sihat dan cergas.

Berikut merupakan 14 khasiat yang diperlehi daripada mengamalkan teh halba ini secara berterusan. Kalau ia baik untuk kesihatan, apa salahnya kita mencuba untuk seluruh isi keluarga kita. Sama-sama amalkan gaya hidup sihat.

Antara khasiat teh halba adalah:

1. Rahsia awet muka secara semulajadi sebab ia berfungsi mencantikkan struktur kulit dari dalam serta memelihara keanjalan kulit kita. Hebat!

2. Ni paling sesuai untuk suami isteri. Teh ini dikatakan dapat menambah tenaga seksual samada lelaki atau wanita dan hal ini dibuktikan dalam perubatan China. Wow!

3. Mengurangkan berlaku pengumpulan lemak-lemak baru dalam badan, seterusnya membantu mengurangkan masalah berat badan atau kegemukan. Kata orang atasi perut buncit pun berkesan!

4. Baik untuk menguatkan fungsi jantung. Insyaallah tak rasa mengah-mengah lagi dah.

5. Bagi yang ada masalah sembelit dan buasir, ini ubatnya untuk anda pulih dengan pantas. Jom amalkan.

6. Peredarah darah juga berjalan dengan lebih baik.

7. Mengatasi masalah senggugut.

8. Bagi yang migrain boleh cuba amalkan teh ini kerana ia sangat baik merawat sakit kepala dan migrain.

9. Menguatkan fungsi rahim, merangsang dan menyuburkan rahim. Selain bagus sebagai ikhtiar untuk mereka yang ingin hamil, ia baik diamalkan oleh mereka yang baru lepas bersalin.

10. Mengetatkan dan memantapkan rahim. Seolah-olah kembali gadis bagi mereka yang dah kahwin. Hebatkan?

11. Menghilangkan lendir dan sakit tekak. Bagi yang sentiasa batuk berpanjangan mungkin boleh cuba amalkan teh halba ini.

12. Patut amalkan pada suami yang merokok kerana ia membantu mengurangkan ketagihan rokok. Kena cuba!

13. Membantu kecerdasan kanak-kanak yang meningkat usia baligh dan memelihara kekuatan badan. Malah ia menggalakkan tumbesaran badan.

14. Bonus bagi ibu yang menyusu kerana ia memperbanyakkan air susu ibu malah mengaktifkan kalenjar susu, meningkatkan saiz payudara secara semulajadi. Yang ni seriously berkesan!

Dah tau khasiatnya, jom cuba macam mana nak sediakan teh halba ni. Senang jer!

BAHAN-BAHAN:
1 sudu teh halba
1 gelas air
1 sudu makan madu
1 biji limau kasturi

1. Rebus halba sehingga mendidih.

2. Biarkan sejuk seketika.

3. Kemudian masukkan madu dan perah jus limau.

4. Kacau rata dan terus minum. Amalkan setiap pagi dan lihatlah hasilnya.

Jika tiada madu di rumah, anda boleh guna menggantikannya dengan gula perang. Begitu juga dengan limau kasturi, boleh gantikan dengan lemon, limau nipis atau juga pati delima bagi lebih menambahkan rasa enaknya.

Selamat mencuba!

Foto: Sumaiyah Abdullah & Nor Karimah Yahya


Kulit Cantik & Badan Sihat Bila Minum Air Rebusan Herba Biji Goji. 2 Wanita Ni Kongsikan Untuk Lebih Ramai Tahu!

Biji goji merupakan herba tradisonal yang banyak dijual dalam bentuk kering. Warnanya merah dan bersaiz kecil namun punya khasiat yang hebat. Bahkan dikatankan biji goji ini telah lama diamalkan di negara China, kira-kira 5000 tahun yang lampau. Oleh itu rugi kiranya jika tidak diamalkan untuk tujuan penjagaan kesihatan tubuh badan kita.

Keberkesanan mengamalkan herba goji ini turut dikongsikan oleh Afiqah Koh dan Zarina Arshad untuk info bersama. Jom semak.

Nak mata terang. Kulit cantik dan sihat tubuh badan. Minum air rebusan..

Bahan-bahan:
Kurma cina (3 biji)

Longan kering (5 biji)

Biji goji (7 biji)

Cara penyediaan:
Sukatan air 2 cawan air direbus sehingga tinggal 1 cawan.
Minum bila suam dan makan sekali dengan bahan rebusan tadi.

sumber : Zarina Arshad via Mahn

Manakala menurut Afiqah, perkongsian pengalaman ayahnya yang telah mengamalkan biji goji dikatakan sebagai penyembuh no.1 untuk sakit lutut.

Cara penyediaan:

Amalkan 7 biji sehari beserta madu dan air zam zam InsyaAllah pulih tanpa apa-apa ubat or suntikan. Sebab khasiat dia untuk orang tua tua, untuk ganti balik banyak zat dan vitamin yang hilang dari badan.

Ayah Iqa amalkan… Sebelum ini selalu kalau bawak kereta mesti pegang lutut, gosok – gosok lutut, sekarang sudah pulih dari sakit lutut.

P/s Baik untuk mata juga So sapa-sapa yang rabun kuat tu bolela try.

Sumber : Afiqah Koh Via Mahn


Gabungan Padu! Liza Hanim Kongsi Pentas Dengan Dua Orang Anak Gadis Undang Sebak Peminat

Baru-baru ini, penyanyi Liza Hanim ada memuat naik dirinya berduet bersama dua orang anak perempuannya, iaitu Marsya Qistina dan Marissa Qaireen di atas pentas sebuah majlis.

Menurut Liza Hanim, dia dijemput untuk menjayakan majlis Makan Malam Amal Muafakat MRSM Alor Gajah di Shah Alam Convention Centre pada 21 Januari yang lalu. Ujar Liza, majlis tersebut diadakan bagi tujuan mencari dana tambahan untuk program sekolah anak-anak MRSM (sekolah anak keduanya).

Berikutan daripada itu, Liza berkata dia mahu memberikan sesuatu yang istimewa buat penonton yang membeli tiket pada malam tersebut. Oleh sebab itu, dia mengajak kedua-dua anaknya untuk menyanyi bersama.

“Marissa sekolah dekat MRSM. Saja saya nak bagi something istimewa untuk penonton yang beli tiket. Sebab itu saya ajak mereka menyanyi sekali.

“Pasal saya pernah menyanyi dengan Marsya dekat konsert minggu ini di RTM. Kebetulan ni sekolah Marissa, itu saya ajak dia sekali. Sebenarnya macam dah plan awal, tapi takut nak bagitahu mereka sebab takut mereka tak nak menyanyi. Saya bagitahu mereka beberapa sebelum buat persembahan.” katanya memetik laporan dari Oh Bulan.

Diminta untuk mengulas persembahan Marissa pada malam tersebut, Liza berkata anak nombor duanya itu sebenarnya okay sahaja dan seorang yang aktif menyertai pelbagai aktiviti kesenian sejak di bangku sekolah rendah.

“Dia okay saja sebab dekat sekolah dulu dia wakil sekolah dalam aktiviti seni. Sebagai contoh, chorus speaking dan tarian. Jadi ni first time dia menyanyi dengan mak dia. Itu nampak nervous dan keras sikit. Marsya pula dah biasa. Dia memang menyanyi dekat macam-macam tempat seperti konvo universiti. Itu sebab dia nampak lebih relaks.” jelasnya.

Tambahnya, dia berasa sangat teruja apabila dapat berkongsi pentas dengan dua orang anak perempuanya. Malah peminatnya berasa sebak sebaik sahaja melihat mereka bertiga berkongsi satu pentas yang sama.

” Ni first time kami bertiga. Sebelum ni berdua sahaja. Memang sangat excited dan risau dekat mereka dua terutama dekat Marissa. Saya buat macam biasa supaya Marissa relaks sikit. Cuma ada kisah sedikit la, sebab kebanyakan yang datang pada malam itu adalah peminat saya. Jadi mereka sebak apabila tengok kami bertiga di atas pentas.

” Peminat rasa sebak sebab mereka lihat anak saya membesar sampai boleh menyanyi bersama atas pentas. Ramai dm saya cakap sebab dan menangis,” katanya.

Disoal sama ada mempunyai perancangan untuk mengadakan konsert bersama anak-anak ataupun tidak pada masa hadapan, Liza memberitahu dia ada perancangan untuk membuat showcase. Tambah Liza, kesemua anak-anaknya boleh menyanyi.

“Nak sangat buat showcase dan dalam planning. Saya nak bawa semua anak-anak menyanyi. Pasal semua boleh menyanyi. Anak laki saya yang tiga orang tu boleh menyanyi. Jadi semua kena naik atas pentas dengan mama mereka kata Liza sambil berseloroh. Just nak share moment.” tambahnya.


Nak Rahim Dan Faraj Sihat Serta Bebas Penyakit, Wanita Kena Praktik 4 Kaedah Ini

Rahim dan faraj dua anggota tubuh wanita yang cukup penting dan perlu dijaga rapi kerana keduanya berkait dengan peranakan.

Antara cara yang boleh diamalkan wanita dalam memastikan bahagian ini sihat dan bebas penyakit adalah dengan melakukan penjagaan luaran. Berikut adalah beberapa amalan yang boleh anda lakukan.

Mandi serum

Mandi serum atau mandi herba ini biasa dilakukan oleh ibu lepas bersalin. Tapi sebenarnya ia boleh saja dipraktikkan oleh wanita yang bukan dalam pantang. Daun-daun berikut  akan dikutip dan direbus untuk dibuat mandian.

– Daun pandan

– Daun limau purut

– Daun serai wangi

– Daun mengkudu

– Daun kunyit

– Halia

Selain bertujuan untuk membuang angin, khasiat dari rebusan daun tersebut mampu melancarkan perjalanan darah serta memberi kesan pada kulit. Mandi serum paling mudah boleh dilakukan adalah dari bahan dapur anda sendiri iaitu halia, halba, kunyit dan pandan. Nak tahu best atau tidak cuba dan rasakannya sendiri.

Bertangas

Tidak ramai yang amalkan bertangas. Mungkin merasakan aktiviti ini agak leceh. Sebenarnya senang sahaja, wapkan saja faraj anda dengan wap dari bahan tangas selama 20-30 minit.

Terdapat dua jenis iaitu tangas kering dan tangas basah. Tangas basah sesuai bagi yang mengalami masalah faraj kering dan sesuai juga bagi wanita yang pra menopaus. Caranya adalah dengan merebus herba tangas dan wap rebusan dihalakan pada faraj.

Tangas kering pula memerlukan batu tungku. Herba tangas yang dihancurkan diletakkan di atas batu tungku yang telah dipanaskan lalu wap dari batu tungku itu perlu dihalakan pada faraj.

Ini adalah amalan orang dulu-dulu untuk mendapatkan keadaan faraj sihat. Segala toksin akan keluar dari faraj melalui peluh yang keluar ketika proses bertangas.

Bahan paling mudah untuk tangas basah adalah sirih dan manjakani. Tangas kering pula manjakani, kunyit, halia, halba, perahan limau.

Rendaman faraj

Maksudnya faraj perlu direndam dalam air rebusan herba mengandungi garam bukit, sirih, manjakani. Biarkan air menjadi suam sebelum berendam. Rendaman faraj dan tangas ini sesuai bagi wanita yang ingin bebas dari masalah keputihan serta boleh merawat masalah buasir.

Meruang

Umpama longkang yang tidak dibersihkan, ia akan tersumbat. Begitu jugalah keadaan dalam lubang faraj kita yang tidak pernah meruang. Sisa air mani dan sisa haid atau keputihan akan menempel di dinding faraj.

Lama-kelamaan akan timbul lendir yang berbau dan menyebabkan kegatalan. Meruang adalah cara membersihkan lubang faraj menggunakan jari telunjuk yang bersih dan berkuku tumpul.

Sumber: Persatuan Muafakat Johor


“Dulu Tak Tahu Harga Sayur, Sekarang Pasar Tani Saya Pergi, Baju Sendiri Lipat. Hidap OCD, Ungku Aziz Akui Suka Buat Semua Kerja Sendiri.

Pasangan sama cantik sama padan ini sememangnya sangat sempoi orangnya. Setiap kali memuat naik video atau gambar menerusi instagram, pasti menjadi perhatian netizen.

Jihan atau nama sebenarnya Nur Jihan Musa, 33, dan Ungku Hariz Faizal Ungku Mohamed Fadli, 31, bergelar suami isteri pada 20 Mac 2016. Hasil perkongsian hidup, pasangan ini dikurniakan seorang cahaya mata Ungku Arsalan 10 bulan.

Menurut Ungku Hariz, fasa menjadi ketua keluarga dan bergelar bapa banyak mematangkannya. Malah akuinya, pelbagai perubahan berlaku pada dirinya sendiri lebih-lebih lagi selepas menimang cahaya mata sulung.

“Kebanyakan kerja rumah dilakukan sendiri tanpa bergantung pada isteri. Kalau dulu, saya tak pernah tahu pun harga sayur di pasaran. Sekarang ni, sebut sahaja sayur apa berapa harga semua sudah dalam kepala. Pasar tani saya pergi, rumah pun saya sendiri kemas, malah baju pun saya sendiri lipat.

“Tambah-tambah bila ada OCD (Obsessive Compulsive Disorder), saya memang suka buat semua kerja sendiri,” katanya  yang kini lebih cenderung untuk meluangkan masa bersama keluarga di rumah berbanding rakan-rakannya.

“Semua yang saya buat sekarang hanya untuk keluarga terutama anak, sudah jarang fikir untuk diri sendiri.

“Sekarang pun sudah kurang melepak luar, kalau ada masa habis sahaja shooting terus balik rumah nak jumpa anak,” tambahnya yang kini muncul dengan filem televisyen terbaharu Berani Jadi Papa bergandingan dengan Rykarl dan Datuk Awie.

Dalam pada itu, Ungku juga mengakui sejak berumah tangga banyak perubahan pada isterinya Jihan Muse.

Malah, sifat keibuan Jihan semakin menyerlah sejak mereka menimang cahaya mata sulung bernama Ungku Arsalan Haq yang kini berusia 10 bulan.

“Sifat keibuan itu semakin menyerlah pada diri Jihan, contohnya, sekarang ni kalau memasak tak perlu suruh atau tak perlu tanya, dia akan buat.

“Keduanya waktu tidur, kalau anak dah bangun pagi-pagi, dia akan bangun sama, uruskan hal anak dan siapkan sarapan untuk kami.

“Saya dan Jihan agak sibuk, jadual kami tak sama, jadi kalau ada masa memang kita akan luangkan masa berkualiti bersama.


Jaga Laman Rumah Guna Bedak Bayi. Memang Terbaik!

Umumnya kita menggunakan bedak bayi kepada anak-anak kita setiap kali usai memandikan mereka agar segar berbau harum.

Namun tahukah anda,  bedak bayi juga boleh digunakan untuk kegunaan kita ketika menguruskan laman di tepi rumah.

Menurut perkongsian di laman web impiana.my, bedak bayi juga berfungsi digunakan saat menguruskan tanaman di laman rumah.  Untuk lebih detail,  jom semak.

Berikut, 7 kegunaan bedak bayi yang perlu anda praktikkan.

1. Menghalang kehadiran semut

Taburkan bedak bayi di kawasan laluan semut dan bahagian yang kerap mendapat serangan semut. Semut tidak suka akan tekstur bedak yang berdebu.

2. Lindungi akar

Mengatasi masalah reput akar, anda perlu salutkan keseluruhan akar pokok dengan badak bayi. Namun kaedah ini mudah di implimenkan untuk tanaman yang masih di peringkat anak pokok kerana ia tidak mempunyai akar yang banyak.

3. Memudahkan membuka sarung tangan

Pernah tak alami masalah sukar untuk menanggalkan sarung tangan selepas selesai berkebun? Lain kali, salut keseluruhan tangan anda sehingga di celah-celah jari dengan bedak bayi. Nanti anda tidak mengalami sebarang masalah untuk menanggalkan sarung tangan lagi.

4. Segarkan But atau kasut kebun

Jika kasut atau but berkebun anda sudah mula mengeluarkan haruman kurang enak, cuci dan keringkan di bawah teduhan. Kemudian letakkan sedikit bedak bayi di dalamnya. Nanti bila anda hendak memulakan tugas berkebun lagi, salut kaki dengan bedak bayi kemudian sarung kan stokin dan baru pakai but anda.

5. Elak ancaman anak pokok

Anak pokok kerap mendapat ancaman haiwan perosak terutamanya siput. Mengatasi masalah ini, taburkan sedikit bedak pada pangkal dan bahagian daun anak pokok. Jangan terlalu banyak light-light sahaja. Tekstur bedak tersebut akan mengganggu pergerakan siput. Namun kaedah ini perlu diulang apabila bedak bayi yang ditaburkann mula hilang.

6. Lindungi biji benih

Untuk tujuan keselamatan melindungi biji benih yang baru disemai dari sebarang ancaman, salut biji benih dengan sedikit bedak bayi sebelum disemai. Aroma dan teksturnya tidak digemari oleh serangga perosak.

7. Elak perkakas berkebun mudah berkarat.

Masalah perkakas berkebun berkarat akan berlaku jika penjagaan dan penyimpanan baik tidak dilakukan.  Jadi apa kata selesai penggunaan, anda basuh perkakas tersebut dan keringkan sepenuhnya. Sebelum simpan, sapu permukaan berbesi yang berpotensi untuk karat dengan bedak bayi.

Kredit: Impiana.my


Ibu-Ibu Cuba Petua Ini Jika Nak Kilatkan Kembali Barang Kemas. Wow, Nampak Bersinar Seperti Baru!

Emas dan wanita ibarat irama dan lagu, tidak dapat dipisahkan. Waima sebentuk cincin sekali pun, pasti setiap wanita memilikinya.

Tetapi barang kemas yang dipakai semakin lama akan pudar dan tidak berkilat lagi seperti baru kan? Kalau begini jadinya, jangan bimbang, cuba petua mudah ini untuk mengilatkan kembali barang kemas anda seperti baru. Perkongsian dari Lyza Norliza ini mungkin boleh membantu ibu-ibu.  Jom cuba!

Selain petua ini, anda juga boleh menggunakan asam jawa untuk mengilatkan barang kemas. Petua ini dikongsikan oleh Anis KakNik.


Anak Jaguh Silat Negara, Seru Ayah Ketika Jalani Rawatan Kanser. Netizen Sebak & Mendoakannya!

Melihat anak kecil yang tidak bermaya menangis saat menerima rawatan penyakit kanser yang dihidapinya, tentu sahaja membuatkan hati kita mudah tersentuh malah menitiskan air mata.  Sayu melihat derita yang terpaksa ditanggung oleh anak sekecil itu.

Tular di laman sosial video Furqan Al Haq iaitu anak kepada jaguh silat negara, Mohd Al-Jufferi Jamari berada di hospital ketika menerima rawatan penyakit kanser.

Menerusi video itu, kelihatan Furqan menahan sakit sambil memanggil bapanya yang kemudian cuba menenangkannya.

Video berkenaan turut dikongsikan di laman Persekutuan Silat Kebangsaan Malaysia (Pesaka) menerusi hantaran di Facebook (FB) dengan meminta orang ramai mendoakan kesihatan Furqan.

“Assalamualaikum kepada semua warga silat seantero dunia.

“Mohon doakan anakanda kepada ikon silat negara, Mohd Al -Jufferi Jamari diberi kesembuhan.

“(Furqan) Yang sedang menghadapi kanser sedang berada di hospital dan agak kritikal,” tulisnya.

Perkongsian itu nyata meruntun hati wargamaya dan rata-ratanya tidak henti-henti netizen mendoakan agar Furqan diberi kesembuhan dan ketabahan buat Mohd Al -Jufferi sekeluarga.

Antara komen yang ditinggalkan oleh wargamaya antaranya;

“Allahuakbar.. semoga diberi kesembuhan dgn segera diangkat segala kesakitan dgn segera..sembuh kan ank ini ya Allah.. hapuskan segala kesakitan dlm dirinya… insan yg terpilih Allah uji walaupun masih kecil.. semoga ada hikmah nya nanti.. insyallah,” doa Khatijah Cheram

Begitu juga Persatuan Silat Gayong Patani Kedah juga turut mendoakan, “Yaa allah angkat kan penyakit itu dari anak ini supaya dia sembuh sedia kala aminnn kami gayong patani tokpa negeri kedah akan membuat bacaan yasin buat kesembuhan anak jufferi supaya dipermudahkan urusan nya.”

“Sedih tengok…anak kecil diuji dgn ujian kesihatan yg berat.Semoga Allah berikan kesembuhan kpdnya,” luah Mursyid Mustafa.

Terdahulu, Mohd Al-Jufferi Jamari ada memuat naik hantaran di Instagram (IG) mengenai keadaan Furqan yang sedang bertarung nyawa akibat kanser.

Menurut Mohd Al-Jufferi, anaknya yang berusia tiga tahun itu kini berada di hospital.

Katanya, Furqan seorang anak yang kuat dan hebat kerana masih bersemangat dan berjuang untuk terus hidup.

Sebagai ayah, Jufferi berkata, dia dan isteri nampak kekuatan Furqan tatkala dimasukkan ke hospital.

“Hari ini seharian tak tidur. Dari start (mula) program kemerdekaan di Kuantan hingga pagi ni di hospital. Time to sleep (masa untuk tidur) jap (sekejap) ya Haq.

“Apa-apa Haq kejut ayah okay. Awak anak yang hebat. Hanya ayah dan mummy sahaja yang nampak kekuatan kamu. Teruskan berjuang,” tulisnya.

Hantaran berkenaan turut mendapat perhatian pengarah filem, Syamsul Yusof dan Pengerusi Persatuan Pengguna Semboyan Malaysia (PPSM) Yusuf Azmi yang mendoakan Furqan kuat dan kembali sihat.

Mereka turut berharap orang ramai dapat mendoakan segala urusan Furqan dipermudahkan.


“Kita Akan Diingatkan Tentang Tanggungjawab” Uyaina Arshad Akui Penting Hadir Diri Ke Majlis Nikah Orang

Dalam ajaran Islam, menghadiri majlis kenduri perkahwinan, jika dijemput, adalah satu kewajipan. Malah bagi pengacara dan pelakon, Uyaina Arshad berpendapat undangan majlis nikah adalah penting untuk dihadiri terutama buat pasangan suami isteri.

Perkara itu dikongsikan oleh Uyaina di satu entri Instagram miliknya baru-baru ini. Tulisnya, ini kerana pasangan akan diingatkan kembali akan tanggungjawab suami isteri ketika mendengar khutbah nikah yang disampaikan tok kadi atau juru nikah ketika majlis akad itu.

“Sebenarnya datang dan menghadirkan diri ke majlis perkahwinan orang lain ni sebenarnya penting.. Terutamanya majlis akad nikah.

“Sebab setiap kali majlis nikah, kita akan dengar balik nasihat-nasihat Tok Kadi dalam khutbah nikah. Dan setiap kali tu jugak kita akan diingatkan tentang tanggungjawab, amanah dan kewajiban menjadi suami isteri,” katanya.

Pelakon Perempuan Tanpa Dosa itu berkongsi pandangannya itu di akaun Instagram miliknya.

Menerusi hantaran yang sama dia memuat naik fotonya yang kini sarat hamil bersama suaminya, Raja Syahiran ketika menghadiri sebuah majlis perkahwinan.

Dalam pada itu, Uyaina berharap agar dia dan suami menjadi pasangan yang terbaik serta bakal ibu bapa yang baik untuk anak mereka nanti.

“I love you forever lah my bestfriend@rajasyahiranmy. May we become the best partner for each otther and the best parents to our children. Aaminnnnn!” tulisnya lagi dalam kapsyen.

Uyaina dan Raja Syahiran mendirikan rumah tangga pada 21 Disember tahun lalu.


“Biasalah, Pegang Pensil Salah, Warna Terkeluar Garisan, Gunting Kertas Bergigi-Gigi. Tulisan Ya Rabbi!” Guru Ini Nasihat Jangan Bagi Tekanan Anak Darjah 1, Ini Sebabnya!

Tahulah anda setiap anak-anak itu perkembangannya tidak sama dengan anak yang lain. Sikap membandingkan anak dan memberi tekanan agar mahir semua perkara sejak kecil akan memberikan impak yang negatif kepada anak itu.

Begitu juga soal pembelajaran, menurut guru ini, untuk murid darjah satu seharusnya tidak diberi tekanan. Katanya lagi,  perkara utama adalah menyampai nilai dan mesej dalam pembelajaran.

Ikuti lanjut penjelasan guru ini, semoga jadi panduan untuk tidak terlalu mendesak anak-anak untuk mempunyai tulisan dan lukisan yang cantik. Didik anak mengikut kemampuannya.

” Apalah, duduk rumah pun kerja buruk”

” Mak ayah tak pantau ke anak-anak buat kerja. Senget benget tampal”

“Tulisan buruk ya amat, macam cakar ayam. Mak ayah awak tak ajar ke ?”

Fuh, berdesing telinga. Kali ni memang masak mak ayah kena dengan para guru.

Nanti dulu.

Budak darjah 1 ni fokus utama adalah nilai dan mesej dalam pembelajaran. Mereka ini perlu diterapkan dengan kefahaman. Skill atau kemahiran itu kemudian.

Biasalah, ada ketika pegang pensil salah, warna terkeluar garisan, gunting kertas bergigi-gigi. Tulisan ya rabbi ! Guru Ini Nasihat Jangan Bagi Tekanan Pada Anak Sekolah Rendah, Ini Sebabnya Kena Tahu.

Tapi jika susunan guntingannya betul, itu satu kejayaan. Tulisan buruk tapi ejaan betul, itu satu kemajuan. Gunting bergigi-gigi tapi susunan mengikut arahan, itulah kejayaan.

Yang kita nak nilai ialah motor halus dan cara mereka selesaikan masalah. Tak kisah bagaimana cara dia nak selesaikan asalkan selesai.

Budak cara budak. Orang dewasa cara dewasa.

Sama juga kalau budak makan bersepah, itu biasa. Tapi kalau bapa makan berterabur, ada benda yang perlu diperbetulkan.

Hakikatnya. Jika ada anak darjah satu, tuan puan jangan terlalu menekan atau mahukan kesempurnaan. Pujilah usaha yang telah mereka lakukan.


Kesan Tidur Waktu Senja. Anak Ni Gelabah Nak Ke Sekolah Ingatkan Lambat Bangun, Bikin Dekah!

Jika ingin diimbau zaman persekolahan dulu, diakui cukup padat jadual harian. Seawal pagi bangun untuk ke sekolah kebangsaan dan sehingalah petang barulah pulang ke rumah. Pelbagai aktiviti dilakukan saban hari, itu juga membuatkan kita berasa letih hingga boleh tertidur.

Bercerita tentang tidur, ada satu waktu yang orang tua-tua dahulu cukup pantang untuk tidur. Lain tidak bukan adalah pada waktu senja. Dikatakan apabila seseorang yang tidur pada lewat petang bila terjaga boleh membuatkan dia di dalam kebingungan. Tidak dapat bezakan sama ada terjaga pada waktu subuh ataupun senja!

Begitulah situasi yang tular baru-baru ini terjadi kepada seorang anak perempuan ini apabila dia terlihat kelam kabut bersiap nak pergi ke sekolah sedangkan ketika itu senja dan hal ini telah mengundang tawa warganet.

Apa yang melucukan adalah rupa-rupanya dia tertidur sampai senja sehingga membuatkan dia fikir itu waktu pagi dan sudah terlambat ke sekolah.

Walaupun ibunya sudah berulang kali menegaskan bahawa itu waktu Maghrib, dia tetap merayu si ibu untuk menghantarnya ke sekolah. Perkara tersebut membuatkan ibunya gelihati dan mengekek gelak.

“Adik, kau nak pergi sekolah apa? Sekolah kau malam ke? Sebab tu orang tua-tua kata jangan tidur petang,” kata ibunya.

Meninjau di ruangan komen, rata-rata warganet turut terhibur melihat anak perempuan tersebut yang kelam kabut bersiap untuk ke sekolah kerana menyangka dirinya sudah lewat.

Bukan itu sahaja, ada juga netizen yang akui mengalami pengalaman yang sama bila tidur lewat petang.

“Stress adik tu, bagi jelah dia pergi sekolah. Hahaha ni takpa lagi, member aku siap kayuh basikal sampai pak guard dah” – Netizen

“Aku pernah wehh masa tu time periksa.. kelam kabut aku dah siap-siap pakai kasut, nenek aku siap gelak lah.. rupanya senja weii..”-Netizen

“Tak payah anak.. mak aku pun pernah macam ni.. katanya dah Iambat prgi kerja..”Komen yang lain.


“Semangat Adik Untuk Hidup Kuat Walau Hanya 18 Jam.” Baby Lahir Tanpa Otak, Wanita Ni Titip Nasihat Buat Bakal Ibu!

Perkongsian yang cukup memilukan dari seorang ibu yang kehilangan bayi akibat Anencephaly atau bahasa mudahnya baby yang lahir tanpa otak atau kecacatan otak. Berat mata memandang, berat lagi bahu yang memikul.

Kandungan kami semasa detail scan berusia 7bulan, lagi dua bulan je adik nak due baru dapat tahu adik tak sihat dalam rahim ibu.Due adik dijangka 30 september tetapi kami memilih untuk bersalin awal untuk kebaikan bersama dan tidak sanggup tengok adik sakit.
Susah untuk terima semua ini, ibu siang malam menangis tanpa henti ingatkan keadaan adik. Segala kelengkapan baby sudah kami beli untuk menanti kehadiran adik. Sungguh besar ujian Allah kepada kami.
Selama 5 bulan lebih ibu alahan, makan tak lama terus muntah2.Tiap malam sebelum ibu tido abi kena gosok belakang baru ibu boleh tidur. Pengalaman ini abi tidak akan lupakan sampai bila-bila.
Kami cuba pergi ke klinik swasta membuat 3d scan untuk mendapatkan kepastian. Tapi sayang adik tak mahu tunjuk wajah adik dekat ibu dan abi. Adik tutup dengan kaki dan tangan adik atas kepala semasa dalam kandungan ibu. Doktor cakap air ketumban sedikit dan menyukarkan ibu melihat dengan lebih jelas. Puas abi usik adik tapi adik tetap tidak mahu tunjuk. Mungkin adik tak nak ibu dan abi sedih tengok keadaan fizikal adik.
Ibu dan abi terkilan kerana tidak dapat menjaga adik sehingga besar. Adik ialah anugerah terindah abi pernah dapat. Saat-saat bersama adik 7 bulan 2 minggu dalam kandungan ibu takkan pernah abi lupakan. Terima kasih ya Allah bagi pinjam adik dalam rahim ibu selama 30 minggu ini.
Pada 16 julai semasa berjumpa doktor, saya dan isteri bersetuju untuk ditahan diwad dan dimasukan ubat bagi bersalin awal. Setelah enam hari berada diwad adik baru keluar. Pada 21 julai tepat 1410h adik dilahirkan. Alhamdulillah abi org pertama dapat azankan adik.
Abi bersyukur sangat-sangat dik dapat dengar adik menangis walaupun doktor cakap jangka hayat adik tidak lama. Pada pagi harini adik tinggalkan kami pada jam 0810 pagi. Semangat adik untuk hidup kuat walaupun hanya 18jam. Terima kasih Allah bagi anugerah terindah buat kami.
Saya menyeru kepada para wanita diluar sana supaya mengambil asid folik sebelum mengandung dan pada awal kandungan sebagai persediaan awal bagi mengelakkan unplanned pregnancy yang lead to komplikasi. Mungkin salah ibu dan abi tak prepare dulu sebelum mengandung.
Saya harap kisah saya dijadikan pengajaran buat bakal-bakal ibu yang tahu mengandung tapi mengabaikan kepentingan vitamin ini. Saya mohon anda share dan tag untuk bakal2 ibu nanti sebagai persediaan awal mengandung dan pada awal kandungan. Mencegah lebih baik dari mengubati, namun ingatlah Allah sebaik-baik Perancang.
Abi bersyukur Allah uji ibu dan abi.Allah pilih kami untuk terima ujian yang sebesar ini dan benda yang paling mahal abi dan ibu pernah dapat iaitu anak syurga. Semoga kesedihan ibu dan abi pada harini Allah gantikan dengan kebahagian pada hari-hari akan mendatang. Ingatlah Allah sayang kita sebab tu Allah uji kita. Yang penting kita redha dan ikhlas atas setiap ujian yang diberikan. Janji Allah itu Pasti
.


Pilih Sheikh Eusoff & Sophea Emelia, Sheikh Muszaphar  Kongsi Kenapa Tiada Syarifah Pangkal Nama Anak Perempuan!

Semalam genap tujuh hari kelahiran si kembar, angkasawan negara, Datuk Dr. Sheikh Muszaphar Shukor berkongsi nama pasangan anak kembar keduanya hari ini.

Sheikh Muszaphar memilih untuk meletakkan nama Sheikh Eusoff dan Sophea Emilia buat anak kelima dan keenamnya itu.

“Eusoff dan Emelia merupakan nama yang diberikan untuk anak kembar kami.

“Kami memilih untuk menggunakan awalan E & E. Namanya akan jadi Sheikh Eusoff dan Sophea Emelia seperti anak-anak kami yang lain,” katanya menerusi satu pwerkongsian di Instagram.

Dalam hantaran tersebut, Sheikh Muszaphar turut menjelaskan pemilihan awal huruf E itu yang memberi konotasi beberapa perkataan daripada bahasa Inggeris.

“Enchanting (mempersonakan), Excitement (keseronokan), Empathetic (berempati), Ebullient (riang), Effervescent (bersemangat), Efficacious (mujarab), Embellish (menghiasi),
Emancipate (bebas), Endearing (menawan), Enrapture (memikat),” jelasnya lagi.

Dalam pada itu, warganet bertanyakan kenapa Sheikh Muszaphar tidak meletakkan Sharifah pada pangkal nama anak perempuannya dam jawapan diberikan cukup ringkas.

Dalam pada itu, rata-rata memuji akan kecomelan kembar pasangan ini. Bahkan ada yang tidak boleh meneka mana satu girl dan boy.

Sheikh Muszaphar menimang cahaya mata kelima dan keenamnya selepas isterinya, Datin Dr. Halina Mohd Yunos selamat melahirkan kembar kedua mereka pada 20 November lalu.

Pasangan tersebut mendirikan rumah tangga pada 10 Oktober 2010. Hasil perkahwinan itu, mereka dikurniakan empat cahaya mata iaitu Sophea Isabella, Sophea Natasha dan kembar lelaki iaitu Sheikh Adam dan Sheikh Noah.


“Alhamdulillah, Berkat Doa & Sabar.” Nor Hidayah Balu Abam Menang Kes Saman Fitnah, Ali Puteh Diperintah Bayar RM60,000

Hampir dua tahun turun naik mahkamah, akhirnya balu Allahyarham Abam iaitu Nor Hidayah Mohd Ali menang dalam kes saman fitnah yang difailkan terhadap adik iparnya, Ali Puteh.

Keputusan itu dibuat Hakim Mahkamah Sesyen Kuala Lumpur, Zulqarnain Hassan pada pagi Jumaat.

Sehubungan itu Ali Puteh atau Syed Ali Mubarak Syed Mohd Ridzuan, 33, diperintahkan membayar ganti rugi kepada Nor Hidayah sebanyak RM60,000.

Menurut peguam Mohamed Ibrahim Mohamad yang mewakili Nor Hidayah, pada prosiding itu juga hakim membuat keputusan menolak tuntutan yang dibuat keluarga Allahyarham Abam atau Syed Umar Mokhtar Syed Mohd Redzuan dengan kos.

“Manakala tuntutan kami (Nor Hidayah) terhadap Ali Puteh dibenarkan dengan kos.

“Kami percaya keputusan ini membersihkan segala kata-kata negatif yang dilemparkan kepada anak guam kami.

“Sebelum ni dikatakan ada pihak telah dianiaya oleh anak guam, namun mahkamah jelaskan tidak berlaku sebarang penganiayaan sebaliknya anak guam kami yang dianiya,” katanya seperti yang dilaporkan menerusi mStar.

Sementara it, Dayah menerusi laman Instagramnya melahirkan rasa syukur atas kenangan tersebut.

Demikian kapsyen yang dikongsikan Dayah tatkala selesai perbicaraan kes.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Begini Buat Jus Avokado Untuk Kesegaran Badan. Boleh Follow Resipi Ni.

Hakikatnya tidak ramai yang mengemari buah avokado ni. Di sebalik rasanya yang kurang menarik, tanaman ini mengandungi banyak kebaikan yang harus diketahui bersama.

Pokok Avokado atau nama saintifiknya “Persea Americana”. Kelebihan buah avokado yang dikatakan mampu merawat dan mencegah pelbagai penyakit daripada masalah penglihatan, penyakit jantung sehinggalah kepada masalah obesiti.

Khasiat Dan Kelebihan Buah Avokado

1. Mengawal Tekanan Darah

Avokado merupakan sumber besar kalsium, yang membantu dalam mengawal paras tekanan darah.

2. Menggalakkan Kesihatan Mata

Avokado adalah sumber lutein karotenoid yang sangat baik, dimana ianya adalah untuk membantu melindungi mata daripada katarak.

3. Melindungi Daripada Kanser

Banyak kajian yang telah menunjukkan bahawa avokado boleh menghalang pertumbuhan kanser prostat dan juga berkesan dalam mencegah kanser payudara.

4. Menyembuhkan Nafas Berbau

Avokado adalah salah satu pencuci mulut yang terbaik secara semula jadi dan bertindak untuk melawan daripada nafas berbau. Ini kerana ia membersihkan usus yang merupakan punca sebenar nafas berbau.

5. Ciri-ciri Anti-Penuaan

Avokado kaya dengan antioksida dan bermanfaat dalam mencegah gejala penuaan. Ia juga membantu mengingkatkan sistem imun, melambatkan proses penuaan, dan menggalakkan sistem saraf yang sihat.

6. Penjagaan Kulit

Minyak avokado ditambah dalam bahan pembuatan kosmetik kerana keupayaan untuk menyuburkan kulit dan membuat kulit anda bercahaya. Ia juga membantu dalam merawat penyakit kulit yang menyebabkan kemerahan kulit.

7. Mengekalkan Kesihatan Jantung

Avokado mengandungi vitamin B6 dan asid folik, yang membantu mengawal tahap homocysteine. Tahap homocysteine dikaitkan dengan peningkatan risiko penyakit jantung. Avokado juga mengandung vitamin E, glutation, dan lemak monotaktepu, yang membantu dalam mengekalkan jantung yang sihat.

Minuman yang mempunyai tenaga dan banyak nutrien. Sesuai untuk diambil sebelum berpuasa atau melakukan Intermittent Fasting.

1. Kisaran isi avokado yang kaya dengan lemak sihat bersama susu segar Farmfresh.

2. Letak dua atau tiga sudu madu asli. Boleh gantikan 2-3 titik stevia.

3. Letakkan 2-3 sudu minyak zaitun OLIVIE.

4. Tambahkan secubit garam bukit.

3. Letakkan sikit air atau ais. Bertujuan untuk menjadikan berasa sejuk dan mengurangkan kepekatan air avokado tersebut.

Sesuai untuk 6-8 orang.

1) 3 biji avocado
2) 500 ml susu segar
3) 500 ml air sejuk
4) Secubit garam bukit
5) 2-3 sudu Madu atau 2-3 titik Stevia
6) 2-3 sudu minyak zaitun OLIVIE

InsyaAllah minuman avokado yang berkrim, bertenaga, bernutrisi dan sedap.

Kaya dengan tenaga, mineral dan vitamin. Antaranya ada magnesium, omega 3, vitamin C, E. Sesuai juga untuk wanita hamil dan menyusukan anak.


Satu Rumah Kekal Wangi, Wanita Ini Kongsi Cara Mudah, Baru Selesa Terima Tetamu Datang Beraya!

Hari Raya menjelang tiba, sudah tentu ada yang sibuk mengemas rumah sama ada kediaman sendiri atau rumah ibu ayah di kampung.

Menarik dengan perkongsian ini, cara mudah nak bersihkan rumah kekal wangi dan kemas dengan mudah ikuti 4 cara ni, memang menjadi!

TIPS RUMAH KEKAL WANGI

“Jom wangikan rumah…sis belek2 baca diinternet dan jumpa 4 tips ni. So sis letak sini kita amalkan ramai2. Good luck you all and good luck to me “

1. Habuk Tak Melekat Pada Perabot

Bahan-Bahan:
1 penutup pelembut fabrik
10 cawan air
Caranya mudah sahaja. Bancuh kedua bahan ini hingga sebati kemudian lapkan pada semua perabot kesayangan anda.
Cara ini buat perabot tidak mudah lekat habuk malah rumah juga berbau lebih harum

2. Kilatkan Lantai Rumah

Lantai melekit memang buat rasa tak selesa lebih-lebih lagi apabila selepas proses memasak selesai. Jangan buang masa sebaliknya cuba cara ini sekarang.
Bahan-Bahan:
1 penutup pencuci lantai
Cuka
Air panas
Mulakan dengan menyapu sampah terlebih dahulu hingga sampah dan habuk dibersihkan. Satukan kesemua bahan di atas dan mulakan mengemop pada lantai. Hasilnya lantai lebih licin dan berkilat seperti baru menukar jubin. Kena cuba!

3.Wangikan Rumah

Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.
Bahan-Bahan:
1 penutup pelembut fabrik
Cuka
Senang sahaja iaitu dengan mencampurkan kedua bahan ini dan semburkan pada seluruh rumah anda. Gabungan dua bahan ini memberi bau dan memperbaiki udara yang lebih bersih. Pastikan langsir dan kesemua perabot berfabrik disembur dengan padu. Baunya tahan lebih lama. Paling penting wangi!

4.Segarkan Bilik Air

Bahan-Bahan:
1 sudu kecil teh soda bikarbonat
1 sudu teh cuka
1 cawan air
Satukan kesemua bahan ini dan masukkan ke dalam penyembur. Semburkan ke seluruh bilik air setiap hari. Hasilnya bilik air rasa lebih segar dan harum.
Selamat Mencuba

Sumber: Nik zainah muhammad


Bahagia Cara Kita, Usah Bandingkan Dengan Orang Lain. Deep Perkongsian Ini.

Kalau saya.

Berbanding sangat berjimat.
Tak berjalan ke mana-mana.
Tak langsung beli makanan sedap, beli yang murah sungguh.
Tak berbelanja untuk kebahagiaan sendiri.
Tak gembirakan anak-anak dengan berjalan sini sana.
Hidup dalam keadaan tak ceria, serabut, tertekan tanpa sedar, kerja dan kerja semata demi untuk menyimpan di masa akan datang.

Kemudian, dapat beli rumah tanpa hutang, di usia 50 Tahun.

Berbanding begitu.

Saya lebih rela, makan apa yang saya teringin nak makan, sekali sekala berjalan travel membahagiakan diri dan keluarga.

Membeli baju, reward diri sesekali enjoy-enjoy dan manjakan diri untuk berehat di hotel. Memberi pada yang memerlukan. Belanja anak saudara, adik beradik yang kekurangan. Walaupun tak mampu beli rumah, mungkin hanya menyewa, itu lebih saya sukai dan enjoy my life to the fullest.

Kita penuh duit dalam bank,
Namun anak-anak kekurangan kasih sayang, anak-anak tak ada memori menarik untuk dikenang. Kita berjimat dan menyimpan bersungguh, dengan harapan

“Nanti anak aku ada rumah. ada aset untuk aku tinggalkan…”

Ketahuilah. InshaAllah anak ada rezeki dia kelak. Allah sediakan.

Tapi, masa untuk bergembira, masa untuk dia ada memori kanak-kanak yang ceria, yang dia boleh cerita pada rakan-rakan tiada.

Saya lebih suka hidup yang gembira, bahagia, walau tak ada simpanan mana, cuma ada juga untuk kecemasan, yakin yang rezeki Allah sentiasa ada.

Berbanding ada duit banyak, beli benda itu ini cash, namun hidup tak ceria mana, tiada warna warni di sana. Rumah ada, namun tiada bahagia dalam isi rumah.

Kalau saya lah!

Biar kita takde duit full akaun bank.
Tapi we live our life to the fullest.

Supaya ketika hari kematian kita,
Kita tak cakap macam ni…

“Ruginya aku kumpul banyak harta, tapi aku abaikan anak, tak bawa anak jalan-jalan, tak bagi kenangan indah…aku kerja untuk bagi mereka selesa kelak…tapi mereka lebih inginkan kasih sayang, anak nak makan KFC pun aku sangat berkira…
I wish I make people around me happier…”

Tapi penting juga menyimpan, bukan joli sakan. Bergembira, namun masih sederhana. Hotel bajet pun dah mengembirakan, makan aiskrim murah pun tak tak kurang bahagia, pakai baju tak branded pun bukan tak bahagia.

Begitulah!

Sumber: Amalina Nudin


Pujilah Anak Rajin, Jangan Kata Pemalas. Bimbang Nanti Terlepas Cakap Jadi Doa!

Bila ibu ayah terlepas cakap perkara yang buruk tentang anak, ia seakan suatu doa.

Begitu yang dikongsi oleh saudara Redza Zainol mengenai perihal anak-anak.

Ikuti perkongsian ini.

Dari meja sebelah, saya terdengar kawan saya sedang bercakap dengan seorang ibu.

“Anak dah pandai lukis apa?”

“Macam mana saya nak cakap ya doktor. Anak saya ni pemalas. Suruh dia pegang pensel malas. Suruh dia mewarna pun malas.”

Panas muka saya mendengarnya. Bukan sekali dua saya jumpa mak ayah begini.

Tanpa sedar mak ayah dah terkutuk anak sendiri depan muka anak.

Tanpa sedar kita dah buka aib anak pada orang luar. Anak kita yang mendengar, sedihlah hati dia. Kalau diulang-ulang, rasa sedih tu membukit.

Lama-lama berubah menjadi marah dan dendam. Jadilah dia seorang anak yang berdendam dengan mak ayah sendiri.

Pernah seorang pakcik saya bertanya, siapa yang paling banyak beri kata galakan semasa saya kecil.

Saya jawab mak saya. Setiap hari, tak putus-putus dia sebut kata-kata yang baik pada saya.

Abang anak yang soleh.
Abang solat awal waktu.
Abang belajar rajin-rajin.
Abang jaga adik-adik.
Abang budak pandai.

Dari pagi sampai ke malam, itulah yang sentiasa disebut. Sampai sebati dalam diri ni.

Tak pernah mak sebut perkara yang buruk. Dan setiap kata-kata tu saya ingat sampai ke hari ni. Sungguh.

Suara mak tu masih terngiang-ngiang setiap masa. Agaknya antara beribu doa mak, mungkin ada yang diangkat terus ke langit. Syukur.

Sampai ke hari ni setiap kali telefon mak, dia tetap berdoa untuk saya.

Sambil mak ayah cakap yang baik pasal anak, cuba pegang tangan dia atau peluk bahu dia. Mesti sejuk dan damai hati anak.

Rasa dihargai dan disayangi tu akan datang mencurah-curah. Memori ni lah yang anak akan teringat-ingat sampai ke alam dewasa.

Hari ni kita cakap yang baik-baik pasal anak, esok lusa mereka akan cakap yang baik-baik pasal kita.

Sumber: Redza Zainol


Isteri Membebel Usah Disindir, Kesannya Hilang Rasa Hormat Anak. Ambil Pengajaran Dari Perkongsian Ni!

Lumrahnya bila sebut tentang membebel, kaum perempuan
begitu sinonim dikaitkan berbanding lelaki.

Namun sedar atau tidak, sebenarnya wanita atau seorang ibu itu lebih suka membebel disebabkan oleh banyak faktor.

Wajar bagi si suami memahami keadaan isterinya. Jangan pula
disindir atau diajuk setiap bebelan tersebut kerana bimbang mendetangkan kesan yang negatif.

Ini sebagaimana yang dijelaskan oleh saudara Mohd Fhais ini. Jom semak.

Jangan gelak, ajuk atau sindir pada isteri membebel. Lebih lebih lagi masa di depan anak.

Mula memang nampak macam kelakar tapi hakikatnya isteri sedang dalam kesakitan emosi.

Dan paling sakit lagi bila anak anak mula hilang hormat pada mak mereka.

Ya, cara kita yang mula kelakar tadi di lihat anak anak sebagai satu amalan yang patut di ikuti.

Anak anak ni dia tak belajar dengan kata-kata dan arahan tapi mereka belajar dengan melihat contoh dari kita.

Dan contoh dari seorang ayah paling senang di ikuti anak anak.

Bagaimana kita buat begitu la dia akan tiru. Jika kita gelak masa isteri membebel, maka dia pun akan gelak bila ibunya membebel.

Paling bahaya lagi takut apa yang dia belajar ni jadi tradisi pula. Sampai kahwin di buat benda yang sama pada isteri mereka pula.

Oleh itu, kita kena la ambil serius bila isteri membebel atau merungut jika ada sesuatu yang tak kena.

Walau kelakar sekalipun saat itu jangan gelak di depan anak anak, cuba buat muka serius. Bila anak dah tak ada nak gelak gelak la puas puas.

Tapi sebaiknya daripada gelak baik tunjuk sifat empati sebab isteri tu membebel bukan untuk buat kelakar tapi nak bagitahu dia sedang sakit emosi dan kepenatan.

Sumber :


7 Beradik Sepakat Buat Tabung Dari Awal Syaaban. Belanja Raya Di Rumah Mak, Semua Beres! Terbaik Idea Ni.

Perkongsian daripada Puan Musleha Mohd Tahrir ini tentang  bagaimana dia dan adik beradiknya yang lain sepakat mewujudkan tabung raya untuk menampung perbelanjaan raya di kampung, wajar kita praktikkan.

Sekurang-sekurangnya tidaklah membebankan orang tua kita berbelanja sepanjang musim perayaan akan datang.

Jom ikuti perkongsian ini.

Cuti raya hampir tamat. Kebanyakan orang telah pulang ke rumah masing-masing. Begitu juga kami adik-beradik. Kini tinggal lah Mak Bapak berdua di kampung menjalani kehidupan seharian seperti sebelum nya.

Seawal bulan Syaaban saya sudah menyampaikan idea agar kami 7 beradik memberi seorang RM200 yang kami panggil sebagai #tabungraya. Saya bagi cadangan awal agar masing-masing bersedia sebelum duit tersebut habis beli baju raya. Hehe… Maklum le masing-masing anak ramai.

Sebagai pengenalan, kami 7 beradik, 7 menantu, 31 cucu. Kami sepakat dan set time agar giliran beraya dengan Mak Bapak di Pagoh pada tahun yang sama. Jadi semua orang boleh berjumpa. Tahun ni giliran kami semua di Pagoh.

Hasil kutipan #tabungraya sebanyak RM1400 kami letak je dalam beg duit dan sangkut kat dapur. Sebab memang konsep #tabungraya ni tiada bendahari. Sesiapa yang kena pergi belanja barang dapur, ambik je. Tak perlu resit belian bagai. Sebab kami saling mempercayai.

Bukan #tabungraya sahaja yang diwujudkan malah AJK juga dibentuk bagi melancarkan perjalanan sepanjang berhari raya di kampung.

Semua orang terlibat dari yang kena pergi pasar, basuh ayam, potong daging, tumbuk kacang tanah, susun kuih raya dan macam-macam tugasan lah. Seorang pun tak terkecuali. Kecuali yang baby lah kan… hihi…

Persiapan bahan masak diurus oleh anak-anak sedara. Tukang masak sudah tentulah mak-mak sedara otai yang terror masak ni.

Atok cuma jadi pengarah urusan. Kadang-kadang kami lebih berkuasa menentukan apa yang perlu kita masak hari tu. Atok ngikut je.

Menu hari raya juga dah bincang awal. Bukan sebab apa, sebab senang nak belanja beli barang. Setiap menu ada ketua chef, pembantu chef dan AJK.

Raya pertama : ketupat, rendang daging, sambal kacang, kari ayam, lodeh….Ini menu wajib yang tak pernah lagi diderhakai…(ketupat anyam pun dibahagikan kepada 3 beradik) kecuali saya sebab tak pandai menganyam…. keke….

Raya kedua : nasi ayam

Raya ketiga : nasi putih, asam pedas, ikan caru sumbat, kerabu tauge, sayur kucai+tempe

Raya keempat : nasi putih, tomyam, ayam masak kicap, telur dadar.

Bukanlah kami ni sibuk masak sampai tak beraya. Kami akan mula operasi masak awal. Siap masak dan berhidang elok-elok kat luar baru kami adik-beradik keluar beraya. Siapkan semuanya untuk memudahkan Mak Bapak nak layan tetamu.

Haaa, satu lagi bakul kain baju kami pun masing-masing. Masing-masing urus kain baju anak masing-masing. Tapi kisah sadis dihari raya ialah mesin basuh auto Mak rosak pulak malam raya tu. Dan masa rosak tu, masa saya yamg sedang guna. Huhu….sadis sungguh! Nasib baik mesin basuh semi-auto Mak boleh guna lagi. Ada yang pergi dobi je kat pekan Pagoh. Saya 2x pergi dobi tapi orang ramai ya amat! Maka basuh lah guna semi-auto dengan tabahnya.

Duit lebihan #tabungraya kami upah orang cuci rumah. Cuci tandas, bilik air, mop rumah semua. Lebihan duit lagi kami bagi kat Mak Bapak untuk bayar bil api & bil air.

Anak-anak remaja dan kanak-kanak ni boleh buat kerja kalau kita yang dewasa ajak dan ajar. Bukan nak nafikan hak mereka untuk bersuka ria dihari raya bersama sepupu-sepupu. Tapi bila diberi tanggungjawab mereka lagi suka. Mereka akan rujuk kertas di peti ais senarai AJK. Nanti akan ada saja yang tukang baca senarai AJK tu.

Time raya dan berkumpul inilah kita nak sepakat. Buat kerja sama-sama, makan sama-sama, raya sama-sama. Semua sama-sama. Berlapang dada semuanya.

Malam raya kami buat tahlil yang diketuai oleh Bapak. Siap ada yang jadi emcee lagi! Selalunya tahlil buat pagi raya, tapi tahun ni Mak kata kita buat tahlil malam raya.

Selamat Hari Raya semua.
Maaf zahir batin.
Saya sayang semua ahli keluarga saya lillahi taala.
Raya2017kgsaribarupagoh

*Kakak saya kata saya jadi ketua disiplin


Rahsia Berat Turun 10kg Dalam Sebulan, Lelaki Ini Buktikan & Kongsi Cara Betul Dengan Kaedah ‘Eat Clean’.

Bukannya mudah untuk hilangkan lemak dalam badan.Pelbagai cara dan tips diet sihat yang dicuba, termasuk melakukan senaman dan segalnya. Namun kurang berhasil dengan kita. Ada kala hasil yang diperoleh tidak berbaloi dengan usaha keras. Mungkin cara pemakanan atau teknik yang digunakan salah.

Berat turun 10kg

Jaga makan dan kena exercise

Eat clean paling mudah

Diet kos tinggi?

Try start slowly

Depend on you

Crush bagi ayat pedih

Senaman 4x seminggu


Nak Tahu Tips Simpan Buah Harum Manis Kekal Segar, Lelaki Ini Kongsi Caranya.

Tentunya ramai mengemari buah harumanis. Biarpun harganya agak mahal, namun peminat buah ini tetap membeli untuk menikmati kemanisannya.

Untuk elak buah ini rosak, ada caranya nak simpan. Sebagaimana perkongsian lelaki ini.

Harumanis ni buah dia special sikit, kalau tak cukup masak rasa dia masam. Tapi kalau masak elok, Allahu syahdu kemain bau dan rasa dia.

Okeh nak tips dia nak simpan dan nak tahu buah dah masak ke belum.

Bila dah terima buah tu, kotak yang berisi buah tu jangan letak atas lantai simen yer. Lapik dulu dengan kain, atau letak atas meja ke atau tempat lain, jangan atas simen. Biar jer buah dalam tu jangan ubah kecuali bila dah ada buah yang masak maka boleh keluarkan.

Pastu, buah yang belum masak jangan kau masukkan dalam fridge, nanti dia terus tak masak

So, kalau nak tau masak ke tak masak, memang kau kena cium dia dulu. Kalau masih takde bau harum tu maknanya belum masak.

Kalau bau belum kuat tu maknanya belum masak elok lagi. Tunggu sampai bila kau pegang jer pun dah bau harum semerbak. Sesetengah tu kulit masih hijau gelap tetapi bau dah cukup harum menusuk kalbu. Itu dah masak elok dah tu, jangan tunggu sampai kulit kaler kuning.

Haaa, itu jam memang lazat tak terkata. Isi dia pun ada yang jenis kuning sedikit dan ada yang kaler oren kaw-kaw.

Kau tengoklah gambar tu. Ranum dan lazat tu. Anak bongsu aku cukup suka ni. Sebiji tu sekejap jer dia habiskan.

Sumber: Khairul Abdullah


Khasiat Minum Lemon Waktu Pagi Yang Ramai Tak Tahu. Bantu Tubuh Sihat, Kurus & Awet Muda. Wanita Ini Kongsikan Caranya!

Nak awet muda dan sihat secara semula jadi, bukan susah pun. Paling penting tak perlu modal yang mahal, asalkan betul dan sesuai dengan caranya.

Ini detox cara saya. Sihat dan awet muda secara semula jadi. Perah dan masuk kan hirisan nipis lemon ke dalam air suam putih. Biarkan seketika khasiat lemon meresap ke dalam air. Selepas itu, sejuk kan di dalam peti.
.
Bila bangun pagi. Minum sedikit air suam sebagai intro untuk badan dan minum air detox ini.

Khasiat lemon yang orang kena tahu:

1) mengalkalikan tubuh. Dah makan macam macam, asid jadi bnyak. Bila asid banyak, mudah lesu dan tak bermaya. Ini cara untuk alkali kan tubuh supaya kembali segar.

2) Vitamin C yang tinggi pada lemon boleh mencantikkan kulit dan awet muda secara semula jadi

3) Membantu penghadaman dan merangsang pergerakan usus. Efeknya akan rasa mudah membuang. Toksik dalam badan pun boleh keluar dengan mudah.

4) Minum air lemon pada waktu pagi boleh bakar lemak dengan efisyen. Asid sitrik dalam lemon membantu proses detox pada organ hati. Organ hati yang sihat dapat berfungsi dengan baik untuk memastikan proses metabolisme lemak berjalan lancar dan ini sangat penting dalam menurunkan berat badan.
.
Amalkan setiap hari. Korang akan rasa sihat, awet muda dan kurus tanpa sengaja.


Ibu Bolehlah Melaram Depan Cermin Ala-ala Hollywood Dengan Kos Paling Bajet!

Bagi wanita yang suka soal dekorasi rumah, jangan hairan bila meja solek pun turut dihias untuk nampak istimewa dan menarik.

Salah satu tekniknya adalah dengan melengkapkan meja solek dengan cermin berlampu atau juga dikenali sebagai vanity mirror yang membawa konsep klasik Hollywood.  Kebiasaannya cermin ini digunakan untuk menghiasi studio fotografi dengan tujuan penggambaran atau digunakan oleh jurusolek sebagai prop solekan untuk aksesori ruang.

Bagi yang berminat untuk membuat sendiri vanity mirroe ini bolehlah ikut cara-caranya sebagaimana yang dikongsikan oleh E’zzati. Apa yang menariknya, kos yang digunakan cukup murah!

“Assalamualaikum..saja nak share VANITYMIRROR kos paling bajet..hihihi,nk beli yang siap tak mampu lagi,jadi Diy barang yg sedia ada..nak beli mahal la juga..bukan nk make up sgt pon..suka tengok je..yang ni lampunye x terang sangat,kalau nk terang boleh guna bulb led atau masukkan lampu lebih banyak dalam bola pingpong tu ye..”–E’zzati

Bahan-bahan yang diperlukan :

Kotak,wallpaper,fairy lights,bola pingpong

Cara Buat :

2. Tebuk lubang guna pensil je,ni contoh je,so x balut dengan wallpaper

3. Masukkan lampu dibahagian belakang kotak yg dh di wallpaperkan

4. Tebuk bola pingpong dan masukkan ke dalam lampu tu,lepas tu gam..kalau nk lampu lebih terang boleh masukkan lagi bnyak lampu dalam bola tu.


“Anak Saya Kena 11 Jahitan Di Kepala Dan Darah Beku Keluar 2 cm” Ibu Kongsi Kisah Anak Jatuh Katil Ketika Bermain

Bila ada anak kecil di bawah usia enam tahun, ibu bapa memang perlu memantau keselamatan mereka lebih kerap.

Lumrah kanak-kanak yang masih belum kenal erti bahaya, mereka suka bermain dan meneroka persekitaran.

Katil adalah salah satu tempat yang bahaya kepada bayi dan kanak-kanak kecil. Mereka tidak tahu kesan bahaya jika terjatuh dari katil. Dalam pada kita kawal keselamatan anak adakalanya sekelip mata Allah bagi ujian bila anak jatuh katil.

Sebenarnya memang sudah banyak berlaku kes bayi atau kanak-kanak terjatuh katil ketika bermain ataupun tanpa sedar apabila mereka terjaga daripada tidur dan ibu bapa tiada di sisi ketika itu.

Kisah yang dikongsi oleh seorang Puan Marina Mohd Hanafiah, ibu kepada dua orang anak berusia bawah 2 tahun ini boleh dijadikan pengajaran buat semua.

HI SALAM SURI SEMUA ..SAJE NK SHARING KISAH ANAK KEDUA SY NIE YG BARU 2 HARI LEPAS GENAP SEBULAN DIA BUAT MAJOR OPERATION..

9/04/2022- ANAK SY TGH MAIN LOMPAT2 ATAS KATIL DAN TERJATUH KE LANTAI..DIA EXCITED NK MAIN HIDE AND SEEK GAN ABAH NYE TAPI TAK SEMPAT SUAMI NK SAMBUT TROS BEREDENTUM JATUH KE LANTAI

..SUAMI CKP KEPALA JATUH DULU
LEPAS DARI JATUH TEROS ANAK SY JADI X AKTIF DAN MERENGEK SAJE ..AKAKNYE AJAK MAIN PUN DEA X LAYAN.. LEPAS SUSU DAN TIDO SELAMA 2 JAM TEPAT PUKUL 12AM ANAK SY BGN DAN MUNTAH MCM AIR TERJUN ..SUAMI TGK TROS DECIDE BWK PEGI EMERGENCY MLM TU JUGAK

KENA TAHAN SBB DOC NK OBSERVE SELAMA 6 JAM DLM PKOL 6AM DOC BG BLEK GAN ALASAN ANAK NMPK OKAY DAN XDE SIGN MUNTAH2 ..BLEK RUMAH SAMBUNG TIDUR DLM JAM 9AM+ SUAMI BUATKN SUSU TAK SEMPAT HADAM DLM PEROT TROS MUNTAH ..LEPAS MANDI BG SUSU LG DLM 15MINS TROS MUNTAH
TROS HUSB DECIDE BWK LG PEGI EMERGENCY

DLM PKOL 4PM DOC SROH ANAK PUASA SBB NK BUAT CT SCAN DLM JAM 5PM+ MCMTU ANAK KENA BUAT CT SCAN DAN DARI TEMPAT SCAN TROS SY DAN ANAK DITOLAK MSOK REDZONE ..
DAN BERMULAH DOC2 KERUMUN SY DAN BGTAU YG HASIL DARI CT SCAN DOC NMPK ADA BLEEDING DLM KEPALA ANAK SY

DAN TGK KEADAAN CMNE KALO MAKIN TERUK KENA OPERATE SAMADA DI SANDAKAN ATAU DI KK
ALLAH AJE TAUU MCM NK PITAM SY DGR TROS NANGIS X KISAH DEPAN DOC GAN NURSE

LEPAS BUKA PUASA KAMI DITOLAK MSOK WARD DAN BERMULAH KISAH DLM WARD .. ANAK SY LEPAS MSOK WARD TROS JD X AKTIF DAN TIDO AJE ..LG PUN DIA KENA PUASA SEMALAMAN SBB DOC NK BG REST OTAK DIA TAKOT DOK BG SUSU NNTI DIA DOK MUNTAH NANTI BG TEKANAN KT OTAK DIA

..SAMPAILAH ESOK 11/4 – ANAK SY MMG TIDO AJE XNK BGN2 BG SUSU PUN X LARAT..PETANG DLM JAM 4PM TTBE SY DPT KUNJUNGAN DARI PAKAR BEDAH OTAK DARI HOSP KK SNDRI ..

DIA TGK ANAK SY SEKALI AJE TROS DEA CKP ” PUAN ANAK PUAN NIE NMPK SGT X NORMAL SBB TIDO AJE “ SY NK PROCEED NEXT CT SCAN YE MLM NIE KITA BUAT SO ANAK SY TROS KENA PUASA BLEK

KESIAN ANAK MAMA.. DLM JAM 8PM DORG PUSH BWK PEGI CT SCAN DAN LEPAS SETTLE MSOK WARD TUNGGULAH RESULT

DLM JAM 9PM TROS DOC 2 ORG DTG KT SY DAN CKP PUAN HASIL CT SCAN KEDUA NIE KAMI NMPK PENDARAHAN DLM KEPALA ANAK PUAN MAKIN BNYK DAN MELARAT KT TEMPAT LAIN DAN ADA DARAH BEKU .. SO KAMI TERPAKSE BUAT EMERGENCY OPERATION MLM NIE GAK YE UNTOK SELAMATKAN NYAWA ANAK PUAN

ALLAH LEMAH SGT LUTUT NIE RASA NK PITAM AJE ..KALO X OPERATE BLEH RISIKO NYAWA ANAK ..X TERBAYANG ANAK BARU UMUR 2TAHUN 2BULAN KENA BUAT MAJOR OPERATION..GAN SY FAMILY JAUH BERADA DI KL SY IKOT HUSB MERANTAU KEJE DI SANDAKAN ..DLM JAM 12.20AM-4AM ANAK SY OPERATION ALHAMDULULAH SELESAI SEMUANYE

PEMBEDAHAN YG SGT BERISIKO TAPI SEMUANYE SELAMAT ATAS KUASA ALLAH .. ANAK SY MENERIMA 11 JAHITAN DI KEPALA DAN DAEAH BEKU YG DOC BWK KUAR SEBANYAK 2CM SKRG SEBULAN DAH ALHAMDULILAH MAKIN SIHAT

MORAL OF STORY KALO BOLEH ANAK YG BWH UMUR 5 TAHUN ELAK KAN LAH BG TIDO ATAS KATIL .. KITA INGT DAH BESAR TAPI X PUN BNYK BNDE BLEH JADI .. MCM ANAK SY SBB HUSB DAH LAMA X TIDO ATAS KATIL KATANYE DULU TILAM AJE TIME ANAK KEDUA NIE BABY BILA PINDAH SANDAKAN HUSB BELI KATIL TAPI X SANGKA JADI MCMNIE

.. KITA AS A PARENTS XPELAH BERKORBAN SIKIT KESELESAAN KITA DEMI ANAK2 BIARLAH BG ANAK BESAR SIKIT PUN XPE LAGI 1 JGN CEPAT ASSUME ANAK JATUH KATIL ATAU TEMPAT RENDAH ANAK X KN JD PAPE KENA OBSERVE ANAK LEPAS JATUH DAN KALO ANAK LEPAS JATUH ADA MUNTAH2 TU X NORMAL YE .. KALO JD MCMTUE MAKNENYE ADA PENDARAHAN DALAH DLM TUE .. NIE DOC YG BGTAU SY
TQ SUDI BACA KISAH SY MOGA DPT DIJADIKAN PENGAJARAN

Menurutnya, sebagai ibu dia masih trauma dengan kejadian anak jatuh katil tetapi bersyukur kerana anaknya semakin sihat.

“Benda nak jadi, Allah nak duga dalam bulan puasa. Terkesan juga anak jatuh rasa menyesal sangat sebab pakai katil semula tapi Alhamdulilah lah anak dah sihat sekarang,” demikian katanya ketika dihubungi Pa&Ma

Didoakan semoga anak Puan Marina terus dikurniakan kesembuhan dan membesar sihat dan normal seperti sediakala.


Misi Mencari Kepah, Percutian Keluarga Ni Sungguh Santai & Menyeronokkan

Kalau anda sekeluarga peminat hidangan kepah dan kerang-kerangan pasti akan mencari waktu yang ideal untuk berkunjung ke Tanjung Kepah, Lekir, Sitiawan, Perak. Ini kerana anda sekeluaga boleh menikmati kepah yang segar hasil daripada aktiviti mencari dilakukan di kawasan pantai tersebut. Bahkan bukan sahaja kepah banyak di sini, malah anda juga boleh mencari kerang, remis dan banyak lagi.

Pastinya aktiviti mencari hidupan bercengkerang ini di pantai menjadi suatu keseronokan buat seisi keluarga. Usai mencari dilakukan, terus dimasak hasil tangkapan itu dan pastinya rasa kerang-kerangan tersebut begitu segar dan manis dimakan.

Misi mencari kerang di Tanjung Kepah, Lekir, Sitiawan

Itinerary: (Day 1)

– Bertolak ke Lekir, Sitiawan.

– Check in: Sun Inn Hotel Sitiawan (bajet je). Book awal dekat Agoda.

– Santai-santai mandi kat pool teman adik (Hotel Bajet tapi ada swimming pool).

– Makan malam di Lemboy Cabin (Boleh waze je lokasi). Servis cepat & makanan pun sedap-sedap. Boleh cuba. Chim & family makan Chicken Grilled Chop, Lamb Chop & Nasi Goreng Original Lemboy Style.

– Balik hotel & rest

Baca juga artikel Ni:

Itinerary: (Day 2)

– Sarapan pagi. Hajat nak makan dekat Roti Canai Pak Tam Sitiawan tapi penuh (parking tiada) jadi kami pun pergi makan dekat Kedai Makan Cik Ani. Menu nasi lemak, nasi berlauk & roti canai memang sedap.

– Bertolak ke Tanjung Kepah, Lekir.

– Pi awal supaya boleh cop port cantik bawah pokok Ketapang.

– Kalau nak cari kerang & kepah, pastikan pakai stokin & kasut getah. Tapi kalau jenis kaki tahan tak perlu la pakai

– Bawa la besen ke baldi untuk letak kerang. Tapi kalau nak cari kepah, bawa la pencakar. Beli je kat kedai rm2.

– Tandas ada di Tanjung Kepah. Bayaran masuk mandi RM1 & tandas RM0.50.

– Kedai makan Warung Tepi Laut. Hanya dibuka pada hari Sabtu & Ahad bermula 8.00 pagi. Pukul 12 tengahari macam tu dah tutup.

– Aktiviti: BBQ. Bakar-bakar kerang, siput sudu, jagung, kerang rebus.

– Pukul 3 petang. Dah penat. Jom balik

– Perjalanan balik singgah makan di Selekoh Pak Ngah, Pantai Remis. Bawah pokok kelapa sawit. Cendol sedap weii


Susah Turun Berat Sebab PCOS, Isteri Adam Corrie Berjaya Susut 16KG Selama 3 Bulan

Bagi yang mengikuti laman sosial isteri kepada pelakon aksi Adam Corrie, Fazema Mohd Fuad semestinya akan perasan perubahan tubuh badannya yang semakin susut.

Namun, walaupun kelihatan susut, Fazema atau lebih mesra dipanggil Fazi mengatakan ada kepayahan untuk disebalik kejayaannya menurunkan berat badan iaitu selepas disahkan menghidap PCOS atau nama penuhnya Sindrom Polisistik Ovari.

Akui Fazi, wanita yang mengalami masalah itu akan sukar hendak menurunkan berat badan lebih-lebih lagi seperti di usianya yang berada di pertengahan 40-an.

“Orang ada PCOS ni memang payah turun berat badan. tambah-tambah dah berusia pertengahan 40an.

“Saya cuba apa-apa pun pipi mak (saya) memang bulat macam tomato tak kisahlah kurus ke gemok,” katanya di kapsyen video yang dikongsinya di laman Instagramnya baru-baru ini.

Malah, dalam video yang dimuat naik itu tertulis dua situasi yang sering diajukan kepadanya sejak kurus.

Situasi pertama, pertanyaan tentang kurus kerana sakit, namun Fazi menjawab bahawa dia hanya mahu lebih sihat.

“Tak sakit tapi cuma nak jaga kesihatan. Terima kasih ambil berat,” jawabnya.

Situasi kedua, ada yang meminta Fazi untuk berkongsi tip kurus di mana dia berjaya menurunkan berat sehingga 16 kilogram (kg) dalam masa 3 bulan.

“Saya buat brisk walk setiap hari, kalori defisit dan tidur awal.

“Alhamdulilah tiga bulan turun 16kg,” dedahnya.

Fazi dan Adam dikurniakan seorang anak lelaki bernama Adam Fateh Lee yang kini berusia empat tahun selepas 10 tahun penantian.


Serangan Strok Boleh Dielak? Dr Ini Beri Penjelasan.

Stroke tidak berlaku dengan sekelip mata. Proses mendapat serangan stroke bermula antara 10-15 tahun sebelum terjadinya stroke.

Sebagai contoh jika seorang itu mengalami stroke pada usia 55 tahun, proses untuk mendapat serangan stroke bermula ketika berumur 40-45 tahun, apabila pesakit tidak mengawal penyakit metabolik kronik mereka dengan baik.

Contoh penyakit metabolik yang kronik adalah diabetes, hipertensi dan tahap kolestrol. Penyakit ini harus dikawal dengan baik. Jika tidak dalam masa 10-15 tahun, pesakit tersebut boleh mendapat serangan stroke.

Selain itu tabiat merokok dan minum arak haruslah dihentikan. Pastikan cukup rehat dan tidur, dan kawal stress dengan baik.

Satu perangkaan yang dikeluarkan oleh The Global Burden of Disease Stroke Statistics Worldwide pada tahun 2016 menjangkakan setiap empat orang, terdapat seorang rakyat Malaysia akan diserang stroke menjelang tahun 2040 jika tiada langkah pencegahan yang diambil.

Menurut perangkaan yang dikeluarkan oleh Monitoring Stroke Burden di Malaysia iaitu satu kajian yang dilakukan pada 2017 menjangkakan seramai 150 dari 100,000 rayat Malaysia akan mengalami serangan stroke dengan purata 92 kes sehari. Dalam jumlah itu 40 peratus berusia bawah 60 tahun.

Pada masa ini, kira-kira 32 kematian sehari akibat serangan stroke. Tujuh dari sepuluh pesakit yang diserang stroke memerlukan bantuan orang lain untuk menguruskan aktiviti seharian mereka.

BOLEHKAH SERANGAN STROK DIELAKKAN?

Apa yang menarik serangan stroke ini boleh dielakkan. Dalam kajian pada tahun 2014 yang diterbitkan dalam British Journal of Nutrition mencadangkan pengamalan Diet Mediterranean.

Terdapat banyak bukti Diet Mediterranean dapat merendahkan risiko serangan stroke dan serangan jantung.

Minyak Zaitun adalah tunggak kepada diet ini selain dari pengambilan banyak sayur-sayuran dan protein dari laut.

Dalam kajian itu pengambilan 25 gm (dua atau tiga sudu besar) minyak zaitun sangat membantu merendahkan tekanan darah, mengurangkan tahap kolesterol dan mengawal gula dengan lebih baik.

Sama ada kesan secara langsung atau tidak langsung pengamalan minyak zaitun sangat bermanfaat bagi mengelakkan serangan stroke.

Sumber: Dr Zubaidi Hj Ahmad


Pikat Isteri Dengan Tip Kasih Sayang Ini. Cara Suami Ni Tak Perlu Modal Pun!

Salah satu dari berjuta tips kasih sayang. Ketika sedang makan suapkan makanan kepada pasangan dan anak-anak. Suapkan makanan yang terbaik untuk mereka.

Suami, ada rasa ‘hambar’ dengan isteri, suapkan nasi, makan satu pinggan, selalu pegang tangan walaupon di dalam rumah. Masak untuk isteri dan anak-anak.

Selalu tenung wajah isteri. Selalu ucap perkataan SAYANG dan TERIMA KASIH kepada isteri.

Ada masa belai rambut isteri dengan minyak. buat SPA dirumah, buat facial untuk isteri, buang mana bintik-bintik hitam dimuka isteri. makeup kan isteri.

“Sayang, abang nak belajar make up boleh?, meh la muka sayang abang tolong makeupkan”

Seronok isteri walaupUn makeup macam badut, ketawa sama-sama bila tengok hasil makeup .

Insyaallah asbab SPA dan make up akan hadir perasaan sayang kepada pasangan.

Sentiasa hargai pasangan, lihat kebaikan pasangan, cari kebaikan pasangan walaupon hari-hari nampak buruk. Jaga aib pasangan. Setia walau apa pun terjadi(kecuali mudhorat). Berlemah lembut dengan isteri walaupon isteri buat salah. Isteri hari-hari doa untuk suami agar dapat jadi suami yang terbaik.

Saya selalu pesan kepada isteri. Buat kopi, masak, basuh baju jangan lupa doakan abang. Agar kopi yang diminum jadi asbab kasih sayang, makanan yang dimasak jadi asbab kasih s

ayang, baju yang dipakai akan jadi asbab kasih sayang.

Saling menyayangi, menghargai satu sama lain, setia, cinta, pengorbanan dan tanggungjawab. Pasti الله bagi BAHAGIA.

-EncikMatt-


“Cara Respon Sopan Sangat. Pandai Susun Kata Macam Abang Dia.” Gelagat Alisa Main Blender Mainan Buat Ramai Geram!

Kaletahnya cukup menghiburkan dan mencuit hati sesiapa sahaja yang menonton video mahupun gambar dirinya yang dimuat naik menerusi laman instagram. Ditambah pula dengan kecomelan membuatkan ramai yang geram.

Namun sikap sopan dan lemah lembutnya tak lari dari abangnya, Yusuf Iskandar. tidak hairanlah dua beradik ini cukup dikagumi ramai. Walaupun masih kecil namun didikan yang baik oleh kedua ibu bapa membuatkan dua beradik ini membesar sebagai anak yang mendengar kata dan bijak.

Terbaru, satu video pendek dimuat naik menerusi laman instagram Thealisaaisyah yang memaparkan si kecil bernama Alisa Aisyah ini sedang melakukan aktiviti bersama mummynya.

Reaksi dan gelagatnya ketika menjawab pertanyaan mummynya cukup menghiburkan. Cukup petah dan fasih berbahasa inggeris. Alisa dilihat bermain dengan blender mainan miliknya sambil berborak santai bersama Hanis Zalikha.

Sambil membuat mimik muka bersahaja dengan mata berkelip-kelip, tidak hairanlah ramai yang kagum dengen kepetahannya berkata-kata.


Bukan Isteri Je Tapi Suami Pun Kemurungan, Jangan Tambahkan Stress Suami!

Jangan kata isteri murung, suami atau lelaki juga terdedah kepada perkara sebegini. Tekanan kerja melampau buat suami tertekan dan penat ditambah pula dengan konflik rumah tangga.

Jadi isteri jangan beri tekanan kepada suami kerana mereka juga punya hati. Lelaki memang nampak cool kerana mereka ‘malas’ memikirkan hal-hal remeh. Namun adakalanya mereka juga gagal mengendalikan soal-soal emosi. Sudahnya mereka kemurungan.

Hasilnya mereka mendapati kematian pasangan, penceraian atau perpisahan, masalah berkaitan keluarga atau peribadi, meninggalkan kesan paling tinggi dalam hidup manusia. Dan bagi lelaki khususnya, masalah ini tambah berat dengan adanya bebanan kerja secara berterusan.

Dr Hans Selye, pakar endokrin dari Kanada membuktikan secara epidomologi adanya kaitan antara tekanan dan barah usus (peptic ulcer). Dan golongan paling berpotensi untuk menghadapi masalah ini adalah para doktor, eksekutif perniagaan dan juga guru.

Kurangkan tekanan dengan senaman
Bagi lelaki salah satu aktiviti terbaik paling mujarab mencegah berlakunya masalah tekanan ini adalah dengan cara melakukan senaman dan aktiviti fizikal seumpamanya. Senaman antara aktiviti paling mudah dan berkesan mengubati masalah tekanan lelaki. Ia membentuk sistem imun dan memainkan peranan penting dalam mengelakkan penyakit. Senaman antaranya lainnya dapat mengurangkan paras gula dan lemak dalam badan. Tidak disitu sahaja, paling penting senaman dan juga aktiviti fizikal seumpamanya dapat memperbaiki dan memperlancarkan pengaliran darah dalam sistem saluran darah tubuh dengan baik. Keadaan inilah yang menyebabkan tekanan dan kemurungan dalam tubuh akibat saluran darah yang tersumbat yang datangnya dari tekanan berpanjangan dapat diatasi secara perlahan-lahan.

Senaman juga membuatkan tubuh lebih cergas dan bertenaga. Ini membuatkan tubuh yang dalam keadaan tegang dapat dilonggarkan, sekaligus meredakan tekanan dalam diri. Namun, senaman harus dilakukan dengan tepat dan berterusan. Secara puratanya, senaman biasanya harus dilakukan 3 hingga 4 kali seminggu dalam anggaran sekurang-kurangnya 30 minit untuk mendapatkan senaman yang berkesan.

Tidak disitu sahaja, senaman juga dapat memberi kelebihan lain kepada lelaki. Otot-otot yang terbentuk cantik memberikan daya fizikal yang baik dan menarik kepada lelaki selain membekalkan tenaga, menjaga berat badan dan jantung serta membangkitkan perasaan selesa selepas bersenam yang membuatkan tekanan berkurangan. Malah, senaman juga dapat meningkatkan kemahiran atau keupayaan badan, terutama daripada segi keseimbangan, tenaga, ketangkasan (termasuk kadar tindak balas), koordinasi, ketepatan dan konsisten serta kepekaan kinestetik. Waktu terbaik untuk memulakan senaman bergantung kepada kesesuaian masa setiap individu, tetapi bagi lelaki, bersenam pada waktu petang antara jam 3 hingga 9 malam dipercayai boleh meningkatkan penghasilan hormon testosteron.

Pilihlah senaman yang sesuai dengan tahap kesihatan anda. Secara amnya terdapat 3 fasa senaman iaitu;

Fasa Pertama
Senaman selama 5 – 10 minit untuk memanaskan badan seperti pergerakan bebas dan senaman regangan. Ini bertujuan untuk menyediakan tubuh dengan aktiviti yang lebih tinggi dan berat.

Fasa Kedua
Ini merupakan senaman yang sepatutnya iaitu selama 20 hingga 30 minit. Contohnya berenang, berjoging, berbasikal, bermain badminton, bersenam dan sebagainya.

Fasa Ketiga
Ia sama seperti senaman fasa pertama iaitu untuk menyejukkan badan. Ia bertujuan untuk mengelakkan kecederaan otot. Senaman ini juga mengambil masa 5 hingga 10 minit. Ia wajib dilakukan untuk meregangkan semula otot-otot yang tegang ketika aktiviti senaman dilakukan.

Tips Senaman:
* Sebelum memulakan aktiviti senaman, dapatkan pandangan dan nasihat doktor bimbang anda mempunyai masalah kesihatan yang menghalang anda dari melakukan senaman ini.

* Mulakan dengan senaman ringan, mengikut kemampuan anda. Berusahalah tingkatkan senaman dan beban anda dari masa ke semasa.

* Pakailah pakaian dan kasut sukan yang bersesuaian dan selesa.

* Pastikan kekuatan senaman anda harus mencapai tahap kadar nadi 120 – 150 kali seminit.

* Elakkan bersenam jika anda sakit atau berasa kurang selesa.

* Elakkan dari terus duduk sejurus selepas bersenam.

* Elakkan melakukan senaman jika paras glukosa dalam darah anda terlalu tinggi atau boleh dianggarkan kira-kira 2 jam selepas makan.